ZER DA ARTEA? ... ARTEA NIRE USTEZ, ARRAZOIAK GUZTIARI BILATZEA DA, INPOSATU ZAIGUN NORMA ULER DEZAGUN...\nEgilea iada en 0:38 No hay comentarios:\n" Musika Bidean" bloga ikusten nengoela, beste helbide interesgarri hau ezagutzeko aukera izan dut. Blog honek, hainbat emakume artistei buruzko informazio ugari eskaintzen digu.\nBestetik, " Musika bidean" blogak, Shirin Neshat artista plastikoa aurkezten digu. Oso artista famatua eta interesgarria denez, sarrera bat eskeintzea merezi du dudarik gabe...\nEskerrik asko, " Musika bidean"!!!\nEgilea iada en 22:56 No hay comentarios:\nEtiquetak emakumeak, Shirin Neshat\nPARTITURA BATZUK: EUSKAL KANTAK\nHona heme klasean landu daitekeen partitura bat. Irakasleak pianoarekin jotzen duen bitartean, ikasleek flauta goxoarekin jo dezakete. Nik froga egin nuen eta oso polita geratu zen...\nKodaly-k pentsatzen zuen folklorea, umearen hizkuntza musikala bezala zela. Nazionalismo musikala garatzen zuen eta bertako kultura eta musika erlazionatzen zituen. Gainera, kanta tradizionalak argiagoak eta laburragoak zirenez, errazago egiten zitzaien umeei. Hau da, oso material egokia zen eta oso modu simplean zegoen.\nEgilea iada en 15:00 2 comentarios:\nEtiquetak Arte Hezkuntza, Kodaly eta Fononimia, Material didaktikoa, Musika Hezkuntza, Partiturak\nMUSIKA HEZKUNTZA: MUSIKOGRAMA\nHona hemen, Lehen Hezkuntzan, 3. zikloan, erabiltzeko musikograma hau.\nAriketa dibertigarri honen bidez, kontzeptu hauek ikasgelan landu ditzakezu:\nErabiltzen diren instrumentuak, pelikularen momentu ezberdinak adierazteko\nAdibide hau... ikusi!!!\nEgilea iada en 11:43 No hay comentarios:\nEtiquetak Arte Hezkuntza, Material didaktikoa, Musika Hezkuntza\nGarunak hemisferio bi ditu :\nezkerreko hemisferioa: analitikoa da, hizkuntzarena. Eskuienkoa:globala da, espazioarena.\nGarunak gorputza 'era gurutzatuan' kontrolatzen du gorputza. Beti nagusia ezkerreko aldea denez, agindu gehienak gorputzaren eskuin aldera doaz.\nEzkerrak berriz beraiengan alderantziz gertatzen dira gauzak, eskuin hemisferioa nagusi baitute.\nEzkerreko hemisferi dagozkio idazketa, ahozko mintzamena, logika eta pentsaera abstraktua. Aldiz, eskuin hemisferioari, adierazpen emozionalaren kontrola, mimikazko mintzaira, musika eta artearekiko sentsibilitatea...\nHona hemen, eskuineko hemisferioa garatzeko ariketa batzuk...\nEgilea iada en 13:46 No hay comentarios:\nEtiquetak Arte Hezkuntza, Arte plastikoak, garunaren hemisferioak, Marrazketa, Material didaktikoa\nARTE PLASTIKOAK HEZKUNTZAN\nUMEAREN ARTEAN LAGUNTZEA ONA AL DA?\nEgilea iada en 14:46 No hay comentarios:\nEtiquetak Arte Hezkuntza, Arte plastikoak\nARTE HEZKUNTZAREN GARRANTZIA\nHezkuntza sistemek musika eta arte plastikoak besteak beste albo batean uzten ditu baina oso garrantzitsua da ezagupen horiek kontuan hartzea. Hezkuntza formala ezagupen hauetaz ahaztu egiten da eta askotan hezkuntza ez formala arduratzen da. Daukaten metodologia oso ezberdina da, intuizioa eta zentzumenak besteak beste kontuan hartzen baititu.\nHaur hezkuntzan, hezkuntza formalean, artearen inguruko arlo gehiago ematen ditugu. Baina hesitzen garen neurrian matematika, hizkuntza eta zientzia arloei garrantzia gehiago ematen zaio...\nAutore askoren ustez, artea hezkuntzan oso garrantzitsua da.\nGaratu ditzakezun ahalmenak hauek dira, besteak beste:\nEgilea iada en 14:02 No hay comentarios:\nEtiquetak Arte Hezkuntza, Arte plastikoak, Musika Hezkuntza\nCarlos Castaño eta Inmaculada Maiz-ek egindako hausnarketa bat:\n" Ikasketa prozesuaren erronka ezagutzaren gizartean"\nOso artikulu interesgarria da:\nHezkuntzan alfabetatze digitala bidertu behar da\neta horretarako Web.2 bezalako plataformak ezagutu behar ditugu...\nEgilea iada en 15:51 No hay comentarios:\nEtiquetak Arte Hezkuntza, Ezagutzaren gizartea, Teknologia\nGAUR EGUNGO MUSIKA ETA ABANGUARDIA\nXIX. mendearen amaieran, iragan erromantikoaren kontrako erreakzio bortitza sortzen da, intelektualagoa den eta hain hunkigarria ez den musika baten bila, eta oso joera desberdinak ekarriko dituena, XX. mendean garatuko direnak.\nErritmoa, iraganean melodiaren mende zegoena, askatu egiten da, eskema metriko berrien sorrerarekin.\nBere obsesio nagusiak tinbrea eta erritmoa dira, eta musika konkretuaren forma aske eta ez-melodikoetan gauzatzen da, elektronikoa eta aleatorioetan. Hona hemen mugimendu nagusien laburpena.\nTestu hau, orrialde honetatik atara izan dut. Gehiago irakurri nahi izanez gero, irudiaren gainean klikatu eta orrialde horretara eramango zaitu...\nEgilea iada en 15:22 No hay comentarios:\nEtiquetak Abanguardia, Debussy, Konposagileak, Musika garaikidea, Schomberg, Strauss\nIMPRESIONISMOA: MUSIKA ETA ARTE PLASTIKOETAN\nXIX. mendeko azken herenean inpresionismoa sortu zen, Frantzian batik bat. Mugimendu hark korronte eta aldaketa ugari batzen zituen eta sekulako iraultza eragin zuen natura aztertu eta berau objektu artistiko bihurtzerakoan.\nBai musikan bai arte plastikoetan, inpresionismoak, arte garaikidean hasiera ematen dio.\nKorronte hau margolari talde batekin hasi zen: Monet, Manet, Pissarro, Sisley, Degas, Renoir eta Cézanne.\nMargolari hauek garrantzi asko ematen zioten argia eta koloreari. Ikusten zuten errealitateari erreferentzia eginez, paisaiak batik bat margotzen zituzten.\nBestetik, arte plastikoek musikan ere eragina izan zuten. Debussy konpositoreak garrantzia nabarmena izan zuen korronte honetan.\nMusikan eta arte plastikoetan lortu nahi zituzten helburuak oso antzekoak ziren: era pertsonalago batean egitea eta orain arte izandiren normak apurtzea.\nDEBUSSY: " ILARGI ZURIA"\nEgilea iada en 13:09 No hay comentarios:\nEtiquetak Debussy, emakumeak, Inpresionismoa, Konposagileak\nIgor Stravinsky conducts The Firebird (L'Oiseau de Feu) - medici.tv\nEgilea iada en 13:04 No hay comentarios:\nEtiquetak Konposagileak, Stravinsky\nMUSIKA ARTE PLASTIKOETAN\nPicassok Stravinsky-ren pintura bat egin zuen 1920. urtean. Stravinsky musikaria izan zen eta Picassorekin harreman estu bat izan zuen.\nPicassori buruzko bideo honetan, bere koadrotan oinarritutako marrazki bizidunak agertzen dira eta Strabinskyren musika entzun dezakegu aldi berean.\nOso originala dela iruditu zait... Beraz, ongi izan!!!!\nEgilea iada en 11:08 No hay comentarios:\nEtiquetak Konposagileak, Picasso, Stravinsky\nBAUHAUS ESKOLAN EGONDAKO BESTE ARTISTA BATZUK\nBauhaus eskolan beste artista asko egon ziren:\nKandinsky, Paul Klee, Duchamp eta Schlemmer besteak beste.\nEgilea iada en 21:26 No hay comentarios:\nEtiquetak Duchamp, Kandinsky, Paul Klee, Schlemmer\nJosef Albers ( 1888- 1976)\nMargolaria, artista grafikoa eta diseinatzailea izan zen. Abstrakzio geometriko eta erlazio kromatikoak aztertu zituen, besteak beste.\nIrakasle bezala aritu zen Bauhausen Naziak itxi egin zuten arte, 1933an. Ondorioz,\n" Black Mountain College"-ra lan egitera joan zen, Estatu Batuetan. Bertan Bauhauseko printzipioak irakatsi zizkien ikasleei.\nHona hemen Albersek egindako arte lan batzuk...\nEgilea iada en 19:09 No hay comentarios:\nEtiquetak Albers, Arte Hezkuntza, Bauhaus\nFLUXUS MUGIMENDUA ETA BAUHAUS\nBadira artista asko Bauhaus eskolan ikasitakoak.\nHauetaiko askok Fluxus korrontean parte hartu zuten.\nEgilea iada en 22:20 No hay comentarios:\nEtiquetak Bauhaus, fluxus mugimendua\nSerioa, errealista, materialista\nMozart eta Grażyna Bacewicz\nIntuitiboa,nabarmena, bitxia, burutsua\nVivaldi, Haendel eta Élisabeth Jacquet de La Guerre\nBrahms eta Tchaikovsky\nBurugogorra,langilea, maitekorra, errealista, lasaia, materialista\nSentibera, etxekoa, negartia, borontate faltakoa\nHarroputza, bihotz handikoa eta agintzailea\nPurcell eta Clara Wieck Schumann\nkritikoa, diskretua, hotza, burutsua\nHotteterre eta Sofia Asgatovna Gubaidulina\nAhazkorra, kanpoko irudia oso zaindua, burutsua, zalantzati\nHindemith eta Fanny Cäcilie Mendelssohn\nEspirituala, oso magnetikoa, jeloskorra eta borontate handikoa\nPositiboa, burlatia, bidaiatzeko zaletasuna, eskuzabala eta azalekoa.\nInformazio hau, helbide honetatik atera izan dut: Emakume konpositoreak ( Musikaz Blai)\nEtiquetak emakumeak, Horoskopo musikala, Konposagileak\nEmakumeek ere artearen munduan izugarrizko aportazioa egiten dute. Batzuk musikan eta beste batzuk arte plastikoetan.\nHorietariko asko ez dira gizonezkoak bezain ezagunak, artearen munduan paper oso garrantzitsu bat jokatu izan arren.\nLan oso interesgarria egin arren, bere senarraren izenaren atzean geratu izan dira. Emakume hauen memoria ez dugula ahaztu behar iruditzen zait. Hau guztiagatik, izen batzuk aipatuko ditut:\nArgazki honetan ikusten duzuen emakumea, Joko Ono da. Berak egindako istalazio baten aurrean ataratako argazkia da.\nArtista plastikoa eta musikaria izateaz gain,\nFluxus korrontean sartu zen 60.garren hamarkadan.\nEgilea iada en 11:39 No hay comentarios:\nEtiquetak Ana mendieta, Camile Claudel, emakumeak, Frida Khalo, Joko Ono\nJOHN CAGE : ERREFERENTZIA BAT ARTEAN\nBadaude artista asko, John Cage- en lanaren antzeko gauzak egiten dituztenak. Esaterako, You Tuben agertzen da, pertsona batek utzitako bideo hau. Bertan, Yann Tiersenek konposatutako "Amelie" pelikularen musikaren zati baten errepresentazioa aurken dizuet.\nPertsona honek melodika eta toy pianoa erabilten ditu instrumentu bezala.\nEgilea iada en 14:50 No hay comentarios:\nEtiquetak Yann Tiersen\nJOHN MILTON CAGE: BIOGRAFIA\n1912an jaio zen Los Ángeles- en eta " Blac Mountain College" an ikasketak egin zituen, Carolinan.\n1942an, New York-era joan zen bizitzera.\nZen mugimenduan oinarrituta, askotan isiluneak erabili zituen musikaren beste osagaiak bezala. Garrantzia asko eman zien isiluneei....\nJohn Cage-k artista plastiko ugariekin egin du lan: Oskar Schlemmer eta Duchamp besteak beste. Bideo hauek ikusi ditzakezue adibide giza.\nCage musikaria izateaz gain, arte plastikoak ere kontuan hartzen ditu.\nHainbat Performancetan parte hartu eta sortu egin ditu.\n952an 4,33 lana egin zuen esaterako. Bertan, musikariak instrumentuen aurrean jesartzen dira obra bat antzezteko, eta momentu guztian isilean geratzen dira. Sortzen den tentsio eta isiltasun hori, obraren partea da.\nBideo honetan ikus dezakezue " 4,33 " lanaren aurkezpen bat...\nEgilea iada en 11:31 No hay comentarios:\nEtiquetak Duchamp, John Cage, Performance, Schlemmer, Zen\nFLUXUS: JOHN CAGE\nFluxus (latinez, fluxu esan nahiko luke) mugimendu artistikoa da.\n"Fluxus-arte-dibertsioa sinplea behar du, entretenigarria eta handinahirik gabea, teknika berezien erabileraren beharrik gabe, entsaiatu beharrik ez eta balio komertzialik ere ez" (George Maciunas).\n1962an George Maciunas (1931-1978) izan zen bere hasierako antolatzaile informala eta AEB, Europa edo Japonian izan zituen adierazpen artistikoak.\nAmeriketan eta Europan John Cage izan zen eragin handiko bultzatzaile, arte totalaren bila beti ere.\nDada bezalaxe, Fluxus zaila da definitzen edo kategorizatzen.\nFiliouren hitzetan, "espirituaren egoera da eta pentsatzeko, adierazteko eta aukeratzeko erabateko askatasuna suposatzen du. Esan daiteke Fluxus ez zen izan, ez dakigu noiz jaio zen eta ez dago bukatzeko arrazoirik".\nGainera, Filiouk Fluxus eta arte kontzeptuala ez direla gauza bere uste du eta Duchamp-en proposamena alderantziz jartzen du. Harek eguneroko gertakizuna artearen barruan sartzen badu, Filiouk artea eguneroko gertakizunean desegiten dela uste du.\nJohn Cage izan zen eragin handiko bultzatzailea. Musikaria zen eta artista plastikoekin lan handiak egin zituen.\nCage-k musika modernoa erreboluzionatu zuen bere arte lanekin, hizkuntza kaotiko bat emanez eta bat- batekotasunean jolasten. Beraz, arte garaikidearen barruan sartuko genuke.\nBestetik, Bauhaus eskolan ikasitako artista asko esagutu zituen eta euren arte lanetan parte hartu zuen.\nHemen duzue John Cagek sortutako suite bat.\nEgilea iada en 11:25 No hay comentarios:\nEtiquetak Dadaismoa, fluxus mugimendua, John Cage\nArgazki hau helbide honetatik atera izan dut\nArte kontzeptua hobeto ulertzeko, kontuan izan beharko genuke, orain arte izan diren mugimendu artistikoak garai ezberdinetan. Inpresionismoa, futurismoa, dadaismoa, barrokoa, minimalismoa, naturalismoa eta surrealismoa besteak beste.\nGarai hauek ezberdinak izan dira, garai hartako gizartearen beharren arabera. Eta bakoitzak, paper garrantzitsu bat jokatu izan du bizitzan. Hau da, gizartea aldatzen den einean, artea ere aldatzen da.\nArte garaikidean esaterako,artista plastiko eta musikariak elkarlanean aritu ziren eta fluxus mugimendua eratu zuten...\nHemen aurkitu ditzakezu artearen inguruan dauden mugimendu guztiak.\nHauek dira Fluxus korrontean egon izan diren artistak\nEgilea iada en 11:06 1 comentario:\nEtiquetak Arte garaikidea, Arte plastikoak, fluxus mugimendua\nARTEA GURE ESKU\nOngi etorri musika eta arte plastikoen Blog-era.\nBlog honi hasiera emateko, askotan neure buruari egin diodan galdera batekin hasiko naiz....\n-Zer da artea?\n"Artea...nire ustez, arrazoiak guztiari bilatzea da, inposatuta dagoen norma ulertzeko..."\nHorregatik, artea nahitaezkoa da bizitzan, mundua eta gure burua hobeto ulertzen laguntzen baitu. Mundua beste ikuspegi batekin bizitzeko aukera ematen digu.\nHAINBAT ARTISTA PLASTIKOEN LANAK\nMENDEAREN ARABERAKO MUSIKARIAK\nKodaly eta Fononimia\nMusika hitza ez da entzutenMusikaritzaMusikateMusikaz BlaiSei AteKatu BuruKantakantari\nHona hemen Bertsolaritzari buruzko bloga, Euskal kultura hobeto ezagutu nahi duzuenontzat egina. Disfrutatu ezazue!!!!\nBertso - Musikarion Plaza\nEuskal doinu eta doinulariak ezagutu nahi izanez gero, hemen duzue blog interesgarri hau.\neuskal doinu eta doinulariak\nHemen duzue mundua ezagutzeko beste baliabide bat: musika bidaietan... Ikusi ezazue blog interesgarri hau, pena merezi du eta...\n"Artea...nire ustez, arrazoiak guztiari bilatzea da inposatuta dagoen norma ulertzeko..."


Mende bat kazetaritzaren lokatzetan\nEz dago etenik gabeko jarraikortasunik 1919an sortutako Zeruko Argia-ren eta egungo ARGIAren artean, baina hari fin eta sendo batek batzen ditu: euskarazko kazetaritza egin nahiak. Hari horrek bihurtzen du ARGIA Euskal Herriko komunikabide adintsuena. Hari horren bueltan sortu eta itzali dira hamaika amets, eta hari tiraka iritsi da aldizkaria mendeurrenera, euskal kazetaritza konprometitu eta independentearen zerbitzura beste ehun urte betetzeko prest.\nArgia Eguna, 1992an Oiartzunen. (Argazkia: Juan Joxe Petrikorena / ARGIAren artxiboa)\n1986an Iñaki Caminok Damaso Intza elkarrizketatu zuen, 1919an Zeruko Argia sortu zuena. Aita kaputxinoa ere mendea betetzear zen orduan.(Arg.: Josu Landa)\nEgungo Argia-k, baina, emari bikoitza du. 1921ean sortu zen Donostian informazio orokorreko Argia astekaria euskaltzale talde baten eskutik, erlijioa ardatz izanik ere, euskal kultura, herrietako berriak eta nekazal mundua euskaldunen etxeetara eramateko asmoz. Ramon Intzagarai Elurmendi eta Bittor Garitaonandia jesuitak, Gregorio Muxika, Ander Arzeluz, Antonio Lizarraga, Anbrosio Zatarain edo Ricardo Leizaola izan ziren sortzaileetakoak. Honek ere 1936ko Gerrara arte iraun zuen eta bere izaera eta asteroko maiztasunaren ondorioz, euskaltzaleen munduan eragin handia izatera iritsi zen. Esaten da 800 ale botatzen hasi zela eta 7.000 harpidedun izatera ere iritsi zela.\nArgia Donostian jaio zen, hau ere erlijiosoa baina bestelako edukiz ere hornitua.\nXabier Lizardi bera ere aritu zen idazle Donostiako kazetan eta Argia-koek jarritako zumeak giltzarri izan ziren 1929ko euskal egunkariaren proiekturako; honen zero zenbakia ere egin zen baina azkenean ez zen argitaratu. Proiektua errentagarri izateko Lizardik 3.000 irakurle behar zirela kalkulatu zuen, baina azkenean EAJren ingurumariak 1930ean sortu zen El Día egunkari elebidunaren alde egin zuen, hala irakurle gehiagora iritsiko zelakoan, eta euskarazko egunkari proiektua zokoratua geratu zen. Gerrako tiro hots artean sortuko zen euskarazko lehen egunkaria, Eguna, 1937ko urtarrilean eta urte bereko ekainera arte iraungo zuen.\nKazetaritzari dagokionez bederen Argia honek zerikusi handiagoa zuen egungoarekin; eta lehen zenbakian Elurmendik idatzitako agurrean ikus litekeenez antzekotasun gehiago ere baziren. Seguruenik egungo irakurleari ez zaizkio arrotzak haren berbak: “…uste gabeko eta pitinka pitinka eragin oi diralako nagusi izena daramaten gizarteko jakinbide guzik”. Egungo Argia-ko lantaldea ez da haiengandik oso urruti ibili mendeurrenerako goiburu “100 urte txikitik eragiten” hautatu duenean.\n36ko Gerra ondorengo errepresioak etena ekarri zuen euskal nazioaren eta euskal kulturaren usaina zuen guztiarekin. 1946 eta 1948 artean Argiaren hamabost zenbaki egin ziren Venezuelan eta New Yorken. Exilioko logikan, Argia hauek politikoagoak ziren eta jeltzaleen munduari lotuagoak. Zeruko Argia-ko zenbaki batzuk ere argitaratu ziren 1954-1959ko tartean, horietako batzuk hamabostekari gisa Hondarribiko kaputxinoen eskutik, tartean Kaietano Ezeiza zela.\nFrankismo garaiko Zeruko Argia-ren zenbaki bat.\n60ko eta bereziki 70eko hamarkadetan euskal kulturak beste susperraldi handi bat ezagutu zuen. Euskal kutsua zuen guztiarekiko errepresioak eragin oso kaltegarriak zituen, baina gizartean hamaika erantzun egituratu ziren frankismoaren zapalkuntzari aurre egiteko: hor koka litezke ETA, ikastolak, Ez Dok Amairu mugimendua edo euskara batuaren sorrera. Oxigeno burbuila horretan hazi zen Zeruko Argia ere. Agustin Ezeizaren –Kaietanoren anaia– bultzadapean berpiztu zen 1963an, oraingoan astekari gisa, informazio orokorra jorratuz, egunkari formatuan eta kaputxinoen jabetzapean. Hamarkada hauetan loratu ziren, besteak beste, Anaitasuna, Jakin, Goiz Argi, Egan edota Karmel aldizkariak. Ipar Euskal Herrian, 1944an Eskualduna aldizkari zaharra itxi ondoren, urte berean egun oraindik bizirik den Herria informazio orokorreko euskarazko aldizkaria abiatu zen.\n60ko hamarkada horretan jalgi zen Zeruko Argia kazetaritza modernora. 20ko hamarkadan harreman estua izan zuten Iruñeko Zeruko Argiak eta Donostiako Argiak, baina oraingoan bien tradizioa bildu gura ere argi salatzen du mantxetak berak: Zeruko hizki txikiz eta Argia handiz Donostiako Argiaren tipografia kopiatuz. Eliza ofiziala frankismoaren magalean zela, zeruko kontuei garrantzia ematea ez zen herritarrengana hurbiltzeko modurik egokiena, baina haren oinarria zein zen ere ez ziren ahaztekotan bultzagile berriak.\nEzeizak kontatzen duenez, frankismoaren sasoi hartan ezin zen herritarren arteko diru bilketa zabalik egin, eta hainbat pertsona zehatzengana jo behar izan zuen abal-emaileen bila. Garaiko informazio arduradunarekin Donostian ezinezko izango zela eta, Iruñera jo zuen aldizkaria inprimatzera. Gerora euskal kulturan izen handiak izan ziren hainbat hasi ziren idazten sasoi horretan, besteak beste, Rikardo Arregi, Ibon Sarasola, Txillardegi, Xabier Lete edo Mari Karmen Garmendia.\nEuskal kazetaritzaren zimenduak\nMiren Jone Azurza donostiarra 1967tik 1972ra arte izan zen Zeruko Argiako zuzendari.\nKazetariek soldata finkorik gabe lan egiten zuten garaiak ziren oraindik. Hamarkadaren amaiera aldera hasi ziren sartzen lan-sariak taldean. Kazetaritza ikasketak amaitu berri zen Miren Jone Azurza donostiarra kontratatu zuten zuzendari lanetan 1967an eta 1972ra arte jardun zuen bertan, lan taldearekin izandako gora-beherak medio aldizkaria utzi zuen arte. 6.000 pezetako soldata zuen hasieran eta 15.000 pezeta amaiera aldera, bere garaian kontratatu zuten Mikel Atxagak bezala. Luis Alberto Aranbarri Amatiñok ere 60ko hamarkadaren amaieran ekin zion Zeruko Argian Eibarreko berri emanez; bere Zenbat Gara izeneko zutabea oso ezagun egin zen sasoi hartan. Nemesio Etxaniz, zendu berri den Xalbador Garmendia, Donato Unanue eta Begoña Arregiren artikuluak ere garai honetakoak dira.\nDonostiako Okendo kalean zuen erredakzioa astekariak. Ke arteko urteak izan ziren, frankismoaren zentsura zorrotzekoak eta lerro artean idatzi eta irakurri beharrekoak. Edozein modutan, egoeraren itogarria ulertzeko balio dezakete gertaera hauek: Azurzaren garaian 25.000 pezetako bi isun ordaindu ziren, batean batzokia hitza erabiltzeagatik eta bestean naziotasuna. Beste hainbat ere izan ziren, tartean 1970ean Burgosko epaiketa zela eta egindako editorialarengatik. Bi hamarka hauetan jarri ziren euskal prentsaren zimenduak.\n70eko azken txanpa\n1970eko urrian ospatu zuten 400. zenbakia argitaratu izana Okendo kalean. Juan San Martin, Martin Ugalde, Anjel Lertxundi, Gurutz Ansola, Edorta Kortadi, Mikel Ugalde edota Gorka Knörr ziren orduko firmen artean. Frankismo amaiera eta Trantsizio garaia izan zen Zeruko Argiako garairik bizi eta kazetaritzaren ikuspegitik indartsuena. Euskal gizartean bor-bor ari zen dena eta aldizkariko kazetari gazteek bat egiten zuten gertaeren jario eta berotasunarekin, euskal kazetaritza inguruko herrialdeetakoarekin homologatu nahian. 40 urteko presondegitik atera ondoren, Europako herrialde demokratikoetako joera eta bizimoldeak gurera ekartzeari ekin zion euskal gizarteak.\n1981ean, Donostiako Karmelo Landa pilotalekuan egin zen herri bazkari handia: 1000 bazkari ARGIAren alde. Euskal sukaldaritza berriko sukaldariek eman zuten otordua.\nDena borborrean bai, baina orduan, 43 urte geroago bezala, euskal prentsak irakurleak behar zituen eta Zeruko Argiak, Anaitasunak eta Goiz Argik Euskal Prentsaren Urtea izendatu zuten 1976a. Urte horretan egin zuen jauzi egunkariko formatutik gaur egun ezagutzen dugun aldizkari itxurakora, azala euskal gizartean oso arbuiatua zen Lemoizko zentral nuklearrari eskainiz. Gai beroak bata bestearen atzean josi zituen aldizkariak, aldi berean apurka infernurako bidea ere prestatuz: urte bereko udaberrian torturak txikitutako Amparo Arangoaren gorputz ubeldua atera zuen koloretako argazkitan lehen aldiz eta hilabete batzuk geroago ikurrina bete azal, berau legeztatu baino lau hilabete lehenago. Bere gorenean zegoen aldizkaria, “jendea etortzen zen Okendoko egoitzara aldizkaria erostera”, dio Elixabete Garmendiak, aldizkariko orduko zuzendariak eta sasoi hartako Zeruko Argiako bizitzaren kronikari finenak. Emakumezkoak baziren nor Zeruko Argiaren erredakzio haren azken txanpan: Garmendia bera, Pilar Iparragirre eta Lurdes Auzmendi.\n1980ko Zeruko Argia bat.\nGarai loriatsuak izan ziren aldizkariarentzat, baina 1977tik aurrera gainbehera etorri zen. Deia eta Egin sortu ziren abertzaletasunaren eskuin-ezker eta Zeruko Argia odolustu egin zen, bai kazetariz eta baita harpidedunez ere. Garmendiak berak hala azaldu du: “Batez ere EAJko alderdikide askok baja eman zuten, gure edizio-lerro borrokalari eta erradikal harekin ados ez zeudelako”.\nKolaboratzaile asko zituen aldizkariak. Azalgile lanetan Bixente Ameztoi, Antton Olariaga edo Jon Zabaleta, esaterako; idazten jende ugari, haien artean, Joseba Sarrionandia, baita Koldo Izagirre eta Ramon Saizarbitoria ere “Baietz astea gaizki bukatu” atalarekin. Gainbehera giro hartan Baleren Bakaikoak Joxemari Ostolaza ekarri zuen aldizkarira, eta geroago honek Joxemi Zumalabe eta Jon Barandiaran. Artean hedabidearen jabe ziren kaputxinoekin ere tentsioa gero eta handiagoa zen eta, desadostasun editorialak eta zorrak akuilatuta, 1980ak apurketa ekarri zuen. Aldizkari honetako 38. orrialdean egindako elkarrizketan Ostolazak berak xehetasunez kontatzen du guztia nola bizi izan zuen.\nHeroinaren arazoaz 1982an argitaratutako azala.\nKaputxinoek jarritako baldintza betez, Zeruko kendu behar izan zioten ARGIAri. Ostolaza, Zumalabe eta Barandiaran geratu ziren eta berehala iritsi zen beste gazte kuadrilla bat, haien artean Josu Landa, Pello Zubiria eta Iñaki Uria. Kooperatiba gisa egituratu ziren eta apurka hondamenditik ateratzeari ekin zioten, gaurdaino klabe guztiz garrantzitsua finkatuz: Argia argitaratzen zuen enpresa, egitura juridikoa bat ala bestea izan, langileen esku egongo zen ordutik aurrera. Zeruko Argia ezin zen aldizkariaren izena izan, baina Argia argitaratzen zuen enpresaren izena izango zen 1997ra arte.\nArgiak oso egoera latza bizi izan zuen 80ko hamarkadaren lehen urteetan eta 1982an bi hilabeteko etena ere egin behar izan zuen, baina apurka zulotik atera zen, hasierako boluntario taldea langile bihurtzeraino. Testuinguru horretan sortu zen, 1982an, Argia Eguna aldizkaria laguntzeko. Hamarkadaren erdialderako proiektua gorantz zihoan berriz, euskal prentsaren asteroko lekukoari eutsiz. Hamarkada horretan erori zen Anaitasuna eta bere ondarea Argiaren esku utzi zuen.\nEgoerak hobetu ahala, teknologia mailan urratsak ematen ari zen taldea eta bertatik, 1985ean, Apika informatika enpresa sortu zuten, gerora ASP izango zenaren aurretikoa. Bi urte geroago Tamayo inprenta erosi eta Antza izenarekin gaurdaino iritsi da orduan eratutako enpresa. 90eko hamarkadan, Argiak, ASPk eta Antzak Ametzagaiña taldea sortu zuten, Argiaren biziraunpenerako ezinbestekoa izan dena; teknologian eta Internet munduan egindako ibilbide oparoa ulergaitza litzateke talde hau gabe.\n80ko hamarkada hartan hiru mugarri bederen tinko jarri zituen ARGIAko lan talde hark. Lehenik, Argia zulotik atera, euskal prentsari duintasuna eman eta berau elebitasunetik at bideragarria zela frogatu zuen; bigarrenik, gaurdainoko biziraupena bermatu dioten enpresa sarea eratu zuen; eta hirugarrenik, 1990eko abenduaren 6an Euskaldunon Egunkaria sortzeko abiapuntua eta azpiegitura jarri zituen. Euskal prentsarentzako Eusko Jaurlaritzako diru-laguntzen bidea ere orduan ireki zen.\n20ko hamarkadan Donostiako Argiak ezin izan zuena gauzatu zuen Argia berriak, Egunkaria Sortzen plataformako hamaika aktore gehiagorekin batera. 1930ean jeltzaleek bultzatutako El Día elebiduna izan ei zen euskarazko egunkariaren proiektua ehortzi zuena. Egunkariaren kasuan EAJk eta honek gidatutako Eusko Jaurlaritzak euskarazko proiektu publikoa bideratu nahi izan zuten, baina ez zen atera eta Egunkariak argia ikusi zuen azkenean.\nJoxemi Zumalabe hil zenean ARGIAk ateratak azala.\nSusa literatura aldizkaria –egungo argitaletxearen aurrekaria– eta Larrun pentsamendu aldizkaria, gaur egun hilero Argiarekin gehigarri gisa banatzen dena, hamarkada haren oparoan sortu zituen Argiak. Eta datorren urtarrilaren 25ean Usurbilgo Atxega Jatetxean egingo diren Argia Sarien lehen ekitaldia ere 1989an egin zen. Argia Sariak ezin dira ulertu hil berria den Felix Sarasola aipatu gabe. Hark Txartel, Txitxardin Beltza eta Atxega jatetxeetan sariak antolatzeko bidea erraztu zion ARGIAri.\nAldi berean, 1987tik 1990era kazetari talde handia biltzen joan zen Egunkaria gauzatzeari begira. Donostian egiten zen batez ere Argia, baina Bilbon ere taldetxo bat biltzen hasi zen, besteak beste Laura Mintegi, Antton Azkargorta eta Bilbon kazetaritza ikasten ari zen ikasle talde baten bueltan. EHUn ikasketak euskaraz egindako lehen promozioetako kazetari andana lurreratu zen ordurako Donostiako Egia auzoko Ametzagaiña kaletik Mundaiz Bidera egina zuen Argiako erredakziora: Imanol Murua, Luistxo Fernandez, Lorea Agirre, Sabin eta Iñigo Makazaga lehengusuak, Joxe Angel Aldai, Jose Luis Aizpuru, Andres Gostin edo, besteak beste, Xabier Letona. Hamarkada haren hasieran sortu zen tokiko prentsa ere, 1981ean Ttipi Ttapa aldizkari nafarrarekin. 1988an sortutako Arrasate Press astekariak emango zion, baina, bultzada eta eredua 90eko hamarkadan lehertu zen tokiko eztanda komunikatiboari.\nLizarrako su-etena jasotzen zuen azala.\nBaina dena ez zen urre izan, Argiako kazetari gehienek eta enpresako koadro nagusiek Egunkaria-ra jo zuten –Pello Zubiria izan zen lehen zuzendaria eta Joxemi Zumalabe kontseilari ordezkaria– eta Argia odolustu egin zen. Garbiñe Ubeda –zuzendari–, Pablo Sastre, Juan Joxe Petrikorena, Iñigo Makazaga eta Xabier Letona geratu ziren ARGIAn. Laster etorriko ziren errefortzuak, besteak beste Egunkaria-ra joandako Josu Landa eta Pello Zubiria, edo enpresa antolatzeko mandatua zekarren Joxemari Irazusta gerente gisa. Krisia gutxienez hirukoitza izan zen: ekonomikoa, kazetaritza ereduari lotua –lehenbiziko aldiz euskarazko eguneroko baten alboan jardun behar zuen Argiak– eta enpresa ereduarena.\nHorien ondorioz, Argiak azken 30 urteotan bizi izandako atakarik larriena jasan zuen 90eko hamarkadaren erdialdean. Haren ondorioz itxi behar izan ziren Gorka Izetak koordinatzen zuen Susa aldizkaria eta Patxi Larrionek zuzentzen zuen Larrun. Lan taldean ere murrizketak egon ziren. 1997an euskal gizartean –euskalgintzan bereziki– oihartzun handia izan zuen krisiak. Haren atarian, 1994an, Zeruko Argia SALek gaur egungo Lasarte-Oriako pabiloia erosi zuen, berea izango zen lehen egoitza eta aurrerago bankuen aurrean mailegu eske joatea ahalbidetuko ziona. Kontrara, Bilbon 80ko hamarkadaren amaieran irekitako ordezkaritzari eusteko indarrik ez zuen izan; Ipar Euskal Herrian ere hainbat kolaboratzaile izan ditu Argiak azken 40 urteetan eta lehenbiziko aldiz kazetari bat kontratatu zuen Ipar Euskal Herrian, Mikel Asurmendi.\nENAM-en beso luzeak\nIkuspegi humanotik krisi latza izan zen 1997ko hura, erredakzio taldean eragin handia izan zuen eta zauri sakonak utzi zituen taldeko kideen artean. Edozein modutan, krisi hartan nahasi ziren barne mailako arrazoiak eta kanpokoak ere bai. Ezker abertzalearen antolaketa gune nagusi zen Euskal Nazio Askapenerako Mugimenduak (ENAM) joera abangoardista handia zuen garai hartan eta eragin handia Euskal Herriko herri mugimendu ugaritan. Argia ere ez zen salbuespen horretan eta tentsio uneak bizi ziren ENAMeko egiturekin, bai borroka armatua zela-eta ezker abertzale osoaren baitan sortzen ari ziren arrakalak medio, bai izaera abangoardistaren ondorioz, ENAMek herri mugimenduko elkarte eta erakundeak kontrolatzeko zuen joeragatik.\n1997ko Nafarroa Oinezi eskainitako azala.\n1997 hartan, esaterako, Herri Batasunako hainbat buruzagik elkarrizketak ukatu zizkioten Argiari –“zuen barne arazoak konpondu arte”– edota euskal kulturako eta ezker abertzaleko pertsona esanguratsuek Lasarte-Oriako egoitzaren aurrean “egoera konpontzeko” eskatuz presio-bilkura egin zuten pankarta eta guzti. Eta txarrena, ENAMeko muinetik Argia ez erosteko eta harpidetzetan bajak emateko mezuak ere zabaldu ziren; harpidetzetan kalte esanguratsua egin zioten.\nBaina hartatik ere aurrera atera zen lan taldearen gehiengoa eta krisiari aurre egin asmoz Zeruko Argia SAL atzean utzi eta 1998an Komunikazio Biziagoa SAL sortu zen, egun aldizkaria argitaratzen duena. Hautatutako izenak asko adierazten du orduko giroaz, Egunkaria sortu ondoren Argiari kosta egin baitzitzaion bere lekua bilatzea, eta komunikazio biziagoa eta sendoagoa egitea ezinbestekoa zuen. Argia eraberritu eta harrezkero dena kolorez inprimatu zen. Krisi sakon hartatik jadanik bere baitan ziren bi balore biziki indartu ziren: bata, langileak jabe izatea; bestea, proiektuaren independentzia.\nKrisiaren ondorengo hilabete eta urteetan kazetari andana berria heldu zen erredakzioaren hutsunea betetzea, besteak beste Onintza Irureta, Nagore Irazustabarrena, Eriz Zapirain edo Estitxu Eizagirre. Eta krisiaren muinean, 90eko hamarkadaren erdian jadanik hasi ziren entzuten interneteko lehen oihartzunak. Inguruko hedabide gehienek ez bezala, aldizkariak biziraupen leihoa ikusi zuen hartan eta laster ekin zion bere edukiak digitalizatzeari Sareko Argia izeneko atarian. 1997an Argiak 1963tik 1996ra arteko elkarrizketa guztiak argitaratu zituen CD-ROM batean. 1996an Ttipi Ttapa-k euskarazko prentsaren lehen edukiak jarri zituen sarean eta 1997an gauza bera egin zuen ARGIAk. Sarean jarri eta zabaldu, Hari@ buletinaren bidez laster ekin baitzion zerbitzura harpidetutako 2.000 lagunei egunero jorratzen zituen albisteak bidaltzeari.\nEvo Morales, euskal hedabide batek elkarrizketatzen zuen lehen presidentea.\nMende bukaeran jada, Argia prest zegoen XXI. mendeko iraultza digitalari eusteko. Gainerako hedabideetan moduan, urteetako eztabaida izan da edukiak libre edo ordainduz eskaintzea, eta behin baino gehiagotan egon da Argia bere edukiei giltza jartzekotan, baina azkenean beti gailendu da doan eskaintzearen aukera. Euskarak berez baditu nahiko oztopo egungo gizartean, guk gehiago jartzeko moduan; beraz, errentagarritasunaren aurretik –hau giltzarrapoak lortzen duen ere oso zalantzazkoa– Argiak zabalkundea hobetsi du XXI. mendeko lehen bi hamarkada hauetan. Aldizkaria ikusmolde horrekin iritsi da bere mendeurrenera: eduki guztiak libre eta CC by-sa lizentziapean, nahi duenak hartzeko moduan, beti ere baldintza berean zabaltzen baditu. Aldizkariaren ustez, formula honek etorkizun handia izan dezake euskal hedabideen arteko edukiak inoiz ez bezala partekatu eta zabaltzeko. Interneteko eguneroko edukietan asko erabiltzen duen formula da, lizentzia bereko beste hedabideetako albisteak ARGIAra ekarriz.\nWeb telebista ere bai\nXXI. mendeko lehen hamarkadan aldizkariak komunikabide multimedia bihurtzeko prozesuari ekin zion bete-betean, idatzizko eduki guztiak sareratzeaz gain ikus-entzunekoak ekoitziz eta zabalduz, Kataluniako Vilaweb-ek hala egiten zuela ikusirik. 2006an Boliviako lehendakari Evo Moralesi Amets Arzallusek eta Txomin Txuekak egindako elkarrizketa izan zen lehena. Zerrenda handia etorri zen ondoren, eta horien artean azpimarratzekoak dira Hitzetik Hultzera bertsolaritza saioa edo gazteen artean arrakasta handia lortu zuen Beranduegi informatibo satirikoa. XXI. mendeko lehen hamarkadan Argiako erredakzioan lurreratutako kazetari gazte andana klabea izan zen sare sozialak, multimedia eta kazetaritza edukiak indartzeko: Urko Apaolaza, Unai Brea, Jon Torner, Gorka Bereziartua, Mikel Garcia, Lander Arbelaitz edo Axier Lopez, esaterako.\nMultimediaz gain, Argia-k bi hamarkada hauetan urrats esanguratsuak eman ditu enpresa dibertsifikazioaren ikuspegitik. TXT denborapasen hilabetekaria egin zuen, Luditoys jolasen enpresa sortu eta, Ametzagaiñako beste enpresekin batera, gaur egun lanean diharduen Iametza Interaktiboa teknologia eta eduki digitalak lantzen dituen enpresa. Testuinguru horretan kokatzen da, halaber, Jakoba Errekondorekin batera bultzatzen duen Bizi Baratzea proiektua ere. Sare sozialetan ere hasieratik murgildu zen eta Twitter, Facebook, Instagram, Telegram eta Mastodonen zabalkunde eta eragin handia izatea lortu du.\nGasteizko Errekaleor auzoari emaniko azala.\nBotere eta soldata banaketa\nKanpora begira, azken urteetan buru belarri jardun du euskal hedabideen Hekimen elkartearen sorreran eta garapenean. Gaur egun proiektu txikiak hasi da bideratzen migratzaile senegaldarrak biltzen dituen Bilboko Mbolo Moye Doole elkartearekin edo hainbat liburu argitalpen ELArekin batera. Ekonomia eraldatzailearen OlatuKoop sareko kide ere bada. Barrura begira, langileen parte-hartzea eta demokrazia laborala azken 40 urteetako identitate zeinuetan izan badira ere, azken bospasei urteetan gogor ekin dio balore horietan sakondu eta horizontalean lan egiteari, boterea, ardurak eta soldatak ahalik eta modu berdintsuenean partekatuz. Lurraldetasuna indartzeko saiakerari ere eusten dio Argiak. Amaia Lekunberri Bizkaiko berri ekartzeko kontratatu izana da horren lekuko.\nIzen asko aipatu dira erreportaje honetan, jakitun horrekin injustizia handia egiten dela aipatzen ez direnekin, gehienetan kazetari lanetan ez dabiltzanak, eta kazetariak bezain ezinbestekoak direnak Argia bere mendeurrenera iritsi izan dadin. Harpidedunak, irakurleak, publizitate emaileak, langileak, enpresa babesleak, euskal instituzioen diru-laguntzak… osagai horietako bakoitza izan da ezinbestekoa proiektu honen biziraupenerako. Gaur egun, Argiako lantaldeak euskarazko kazetaritza independentea jorratzen jarraitzen du, Euskal Herria, euskal kultura eta gizarte eraldaketarekin erabat konprometitua, edozein gizarte demokratikok behar duen kazetaritza librea lantzen eta aldarrikatzen.\nKanal hauetan artxibatua: Kazetaritza | Euskara | ARGIAk 100 urte


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Fabrikazio Mekanikoa (Lanbide Arloa)" topic_facet:"Mekatronika Industriala (Heziketa Zikloa). Goi maila" author_facet:"Atela, Aintzane" author_facet:"Elhuyar Hizkuntza Zerbitzuak" author_facet:"FESTO Pneumatik S.A.V."\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Mekatronika Industriala (Heziketa Zikloa). Goi maila Egilea: Atela, Aintzane Egilea: Elhuyar Hizkuntza Zerbitzuak Egilea: FESTO Pneumatik S.A.V.


JOSE DE ARTETXEN PISUA - 1377\nPREZIO BERRIA!! 125 m2ko etxea. Lau gela, bi bainu, sukaldea eta egongela. Bostgarren pisua, balkoi ederrarekin. Trastelekua, garajea eta kanpoan parking pribatua ere baditu. Amueblatuta\nPrezioa 300000 € 278000 €


[Zia edo Boga] Ekuadorrean, kitto - Itzea Urkizu Arsuaga - Tolosaldeko Ataria.\n[Zia edo Boga] Ekuadorrean, kitto\nItzea Urkizu Arsuaga 2018-07-26 09:07 Iritzia\nArraunaz idazteko soinu banda ofizialean sar nezake Gozategiren trikiti bizia, eta gaur ezin izan diot haien letra bati heltzeko tentazioari eutsi: ekuadorrean kitto egingo nuke. Arraun ligaren ekuadorrean, alegia.\nDenboraldiko lan erdiak osatzear direla, traineru eta sailkapenen dantzak markatu baitu azken jardunaldiko erritmoa. Konpasik zoragarrienekin batzuentzat, eta isilune-konpas gehiegirekin, beste hainbatentzat.\nEzustean eta aparretan iritsi baitzaizkie, sasoiko lehen banderak, Orioko eta Tolosaldeko traineruei; horia eta urdina, arraunak gora, euforia olatu gainean, eta nire DNA bor-borka, ia konbo perfektua osatuaz. Itxaroteak merezi du, noski baietz, amets berriak ukitzeko, besterik ez bada ere.\nBerez, puskatzeaz aritzea zen oporren aurreko azken Zia edo boga-ren patua, larunbat iluntzera arte. Enegarrenez estropada puskatu, eta azken luzean ihes egin baitzuen Urdaibaik, liga bera are gehiago apurtuz. Baina kalkulu zorrotzez egindako aurreikuspenak ere puska daitezke batzuetan, eta denbora gelditzeko utopiari ziaboga ematea besterik ez zait geratu gaur.\nHorixe baitu urtaro eguzkitsuenak: egunak anekdota huts bilakatzen dira, eta konturatzerako iristen da Donostiako banderarekin serio pentsatzen hasteko garaia. Eta, horrekin batera, galderak, galderak eta galderak. Zenbaterainoko indarra emango dio Tolosaldeari, igandeko garaipenak? Nola iritsiko dira liga gorenetako traineruak Zarauzko estropadako mugarrira? Iaz bezala, profeziarik beteko al da aurten? San Juanek den-den-den-dena irabaziko al du? Zerkausi azpiko harrobia iritsiko al da iraileko lehen bi igandeetara? Denborak bere lekuan jarriko al du ontzi bakoitza? Photo-finish-aren aroan, gai al gara traineru bakoitzaren lekua zein den jakiteko?\nBatek daki. Akaso kantu baten errepika izatera itzuliko da denboraldia edo, beharbada, ekuadorra benetako kitto bat izango da. Bata zein bestea, izan daitezela gure gozamenerako. Irailera arte!\n1 Bitik bi, Toloboleirentzat\n2 Euskal Jaia ospatzen ari dira Anoetan\n3 Errementari Kaleko apaingarriak kendu izana salatu dute dendariek\n4 Jokin Altunak ligaxkako lehen puntua lortu du\n5 Udazken gastronomikoa abiaraztera doa Mikologika\n6 XXI. Azoka Berezia, Zizurkilen


Bilboko euskaltegi guztiek agenda bateratua kaleratu dute - Bizkaiko Hitza\nBilboko euskaltegi guztiek agenda bateratua kaleratu dute\n2018, urriak 26 Albisteak, Bizkaia, Gizartea 407\nAEK eta Bai & By. Labayru, Gabriel Aresti, Bilbo Zaharra. Deustuko Unibertsitateko euskaltegia. Ulibarri. Mikelats eta Juan Mateo Zabala. Mondragon Lingua. Bilbon guztiak, euskara irakastea helburu duten ikastetxeak denak. Bakoitza bere eskaintza, metodologia eta izaera propioarekin, baina guzti-guztiak herritarrak euskalduntzeko helburua duten euskaltegiak.\nUrtero-urtero, 8.000 ikasle inguru batzen dira euskaltegi horietara Bilbon. Milaka herritarrek egiten dute euskalduntzeko hautua. Eta milaka euskaldun berri sortzen dira horrela. Zabala da eskaintza. Hamar euskaltegi horiek dozenaka ikastetxe dituzte, eta Bilboko auzo gehien-gehienek dute etxe bateko edo besteko euskaltegiren bat.\nEskola horietako bakoitzak bere izaera propioa du, eta, guztiek helburu bera duten arren, nor bere aldetik aritu ohi da: nork bere kanpaina, eskaintza eta ekitaldiak antolatzen ditu.\n‘Bilbon euskara ari du’\nEuskaraldiaren olatuak, baina, elkarlana ekarri du. Guztiak batu, eta euskara ikasteko dagoen aukera zabala plazaratu dute euskaltegi guztietako ordezkariek, elkartuta. Oraingoan ez dute eskatu euren eskoletara joateko; Euskaraldiarekin bat egin, bilbotarrak euskara ikastera animatu, eta edozein euskaltegitara joateko deia egin dute.\nZirimiria bezala, euskara pixkanaka hiriburua ere gero eta barrurago bustitzen ari delakoan, multzora batzeko deia egin dute. Bilbon euskara ari du lelotzat hartu, eta euskaltegien aterki handiaren pean biltzeko gonbita egin dute. Lehen aldiz, afixa berean batu dira mota guztietako euskaltegien sinadurak.\nElkarri heldu, eta agenda bateratua egin dute. Euskaltegi guztiek antolatutako ekitaldiak euskarri berean plazaratu dituzte, aurkeztutako horiek lagin bat besterik ez direla ohartarazita. “Baditugu hilabetero egiten ditugun beste hainbat ekintza”.\nBaina oraingoa inoiz baino bateratzaileagoa da, eta berritzailea; inoiz egin gabea. Oraingoz, abendura arteko ekitaldiak batu dituzte, aurrera begira elkarlanaren bidea marraztu dezaketenak.\n+ Ekitaldi batzuk


Bizkaia ezagutu | BIME LIVE\nAtarian Puppy daukagu, Jeff Koonsen lorez betetako zakur erraldoia, sarrera zainduz; urmaelaren ondoan aldiz, Mummy dugu, Louise Bourgeoisen ia 9 metroko armiarma baten eskultura; Museoa ikustera etortzea merezi du, dela kanpotik dela barrutik. Uda honetako erakusketa handietara etorri behar zara:China, Chagal,…\nMarkatu gorriz hiru eremu zure mapan: Pozas, Diputazioa eta Zazpi Kale. Hemen biziko duzu pintxoez gozatzeko egiazko esperientzia. Poza Lizentziatuarenkalea, hondoan San Mames duela, hasteko toki bikaina. Ondoren, Aldunditik eta Ledesma kaletik jarraituko dugu proposamen gourmetagoarekin eta amaitzeko Zazpi Kaleak;tradiziorik handieneko tabernak eta lokalik modernoenak elkarren ondoan daude Bilboko auzorik zaharren honetan. Hemen dituzu iradokizun batzuk, Bilboko pintxo tokirik hoberenetakoak.\nUrteko Europar hiria\nBazenekien Bilbo izendatu duela 2018ko europar hiririk hoberena Hirigintza Akademiak 90eko industria arloko beherakada gainditzen jakin duelako, hein batean, kulturaren aldeko apustua eginaz? Ez badakizu, guk esango dizugu. Gure hiria bizi eta sentitzeko arrazoi bat gehiago.\nBilbo garrantzitsua da nazioarteko kulturan. Eta ondorioz, azaroaren 4an MTV EMA europar sariak bertan emango dira. Gainera, gala horretan bertan sari ospetsu hauen 25. urtemuga ospatuko da. Bilbo egunak kontatzen ari da, nazioarteko izar handiei harrera egiteko.


Hamazazpigarrenez, Irizar eta haren Lagunartea pozik, mahaiaren bueltan - Oñati - Goiena.eus\nHamazazpigarrenez, Irizar eta haren Lagunartea pozik, mahaiaren bueltan\nAitziber Aranburuzabala Juldain 2018-11-17 20:56\nAspaldiko ohiturari eutsiz, Markel Irizar txirrindularia eta haren Lagunarteak bazkaria egin dute gaur, zapatua, Zotz tabernan. "Niretako egun berezia da, polita da familia, Oñatiko koadrila, eta orokorrean, lagun eta ezagunak elkarrekin ikustea. Beste behin eskertu gura diet ematen didaten babesa eta laguntza".\nLagunartearen azkeneko bazkaria ez da izango seguru, baina nolabaiteko mugarria izan daiteke; izan ere, oraindik erabakitzeke duen arren, txirrindulariak aurreratu du, aukera asko daudela aurtengoa, txirrindulari profesional moduan azkena izateko: "39 urte ditut eta gauza asko daude erabakitzeko; ekipoaren eta bion arteko erabakia izango da. Laster emango dugu horren berri, baina aukera asko daude 2019a txirrindulari profesional moduan azkena izateko. Abenduan dugu konzentrazioa eta han egingo dugu berba; azkeneko urtea bada, erabakiko dugu non eta zelan".\nHamar urte egin ditu Trek Segrafedo taldean eta "oso etxekoa sentitzen " dela azpimarratu du, eta horregatik, gurpil gainean ez bada ere, taldean jarraitzeko aukera eta gogoa duela: "Han geratzea ia segurua da. Zuzendari titulua ateratzen ari naiz, eta laster Suitzara joango naiz Zuzendaritza arloko ikasketa gehiago jasotzera. Nire bizitza beti txirrindularitzara lotuta izan da eta halaxe jarraitzea nahiko nuke. Egia da gero, gauza asko egin gura ditudala, eta familiarekin egotea, bereziki".\n"Palmares aldetik onena izan ez bada ere, maitasun aldetik ikaragarri urte ona izan dela" dio, eta datorren urterako Giroa helburu nagusia, eta Euskal Herriko itzulian parte hartzeko aukera izatea.\nMarkel Irizar Lagunartearen bazkariaren argazkiak\nAspaldiko ohiturari eutsiz, Markel Irizar txirrindulariak eta haren Lagunarteak bazkaria egin dute Zotz tabernan.


Deialdia, goi mailako arkitekto lanpostuan aldi baterako aritzeko izangaien bi zerrenda eratzeko\nAlkatetzaren apirilaren 30eko 867/2021 Ebazpenaren bitartez, deialdia eta oinarriak onetsi ziren goi mailako arkitekto lanpostuan (A maila/taldearekin parekatua) aritzeko izangaien bi zerrenda osatzeko, bata aldi baterako kontrataziorako eta bestea prestakuntzarako zerbitzu berezietan jarduteko, Tuterako Udalean sortzen diren beharrei erantzutearren, zerrenda eratu eta ondoko bi urteetan.\nDeialdia eginen da aplikatu beharreko araudian xedatuari eta honako OINARRI hauetan ezartzen denari jarraikiz.\nTuteran, 2021eko apirilaren 22an.–Alkatea, Alejandro Toquero Gil.\nI.–Deialdiko lanpostuaren izaera eta ezaugarriak\n1.–Izaera: prestakuntzarako zerbitzu berezietan arituko diren langileak / aldi baterako kontratatuarekin arituko diren langileak.\n2.–Izena: goi mailako arkitektoa (A maila/taldearen parekoa).\n3.–Kokapena egitura organikoan: Hiri Garapen Jasangarriko Alorrean (Hirigintza, Bulego Tekniko eta Osasunaren Administrazio Unitatea).\nLan eta enplegu baldintzei buruz, oinarri hauetan agertzen ez badira, eta udal honi dagokionez, Tuterako Udalaren zerbitzuko langileen lan baldintzei buruz indarrean den Akordioan ezarritakoari jarraituko zaio.\nLanaldiaren araubidea zerbitzuaren beharretara egokituko da eta noiznahi aldatzen ahalko dute administrazio organo eskudunek, horretarako ezarritako prozedurari jarraikiz.\nBete beharreko eginkizunak izanen dira helburutzat dutenak lanpostuaren eskumen eremuko eta arloari dagozkion azterketez, txostenez eta aholkularitza teknikoaz arduratzea, herri-lanen arloan, bai eta ezarritako helburuak lortu beharrez agintzen zaion bestelako eginkizun oro ere, lanpostuari loturiko gaitasun eta ahalmen profesionalekin bat etorriz.\nII.–Deialdia, Tuterako Udalaren zerbitzuko goi mailako arkitekto lanpostuan prestakuntzan aritzeko izangaien zerrenda eratzeko.\nDeialdi honen xedea da goi mailako arkitektoaren lanpostuan prestakuntzarako zerbitzu berezietan aritzeko izangaien zerrenda bat oposizio-lehiaketa sistemaren bidez eratzea, Tuterako Udalean sortzen diren beharrei erantzutearren.\n2.1.–Izangaiek, eskabideak aurkezteko epea bukatzen den egunean, honako baldintza hauek bete beharko dituzte:\nA) Tuterako Udalaren, Ur Batzordea erakunde autonomoaren edo Tudela-Cultura tokiko enpresa-erakunde publikoaren zerbitzuko langile finkoa izatea, B, C, D edo E mailakoa.\nB) Ez egotea borondatezko edo nahitaezko eszedentzian.\nC) Eskabideak aurkezteko epea bukatzen den egunean, Goi mailako arkitekto titulua edo izateko moduan egotea (titulu hori eskuratzeko eskubideak ordaindu izanaren gordekina):\n2.2.–Oinarri honen 2.1.C) apartatuan eskatzen den tituluaren betebeharra agiri bidez frogatu beharko dute hautatzen direnek, horretarako ezartzen zaien unean. Kopia konpultsatuak aurkeztuko dira horretarako.\nAgiri horiek aurkezten ez dituzten izangaien jarduketa guztiak baliorik gabe geldituko dira eta, gainera, parte hartzeko eskabidea faltsutzeagatik dagokien erantzukizuna leporatzen ahalko zaie, salbu eta behar bezala justifikatzen diren ezinbesteko kasuetan.\n2.3.–Baldintza guztiak eskabideak aurkezteko epea bukatzen den egunerako bete beharko dira, baita hautapen prozedurak eta deitutako lanpostuan aldi baterako jarduerak iraun bitartean ere.\n3.–Hautapen prozesuaren bilakaera eta balorazioa.\nHautapen prozesua gauzatuko da bat etorriz Alkatetzaren ebazpen honen bidez onetsitako bi deialdietarako balio duten arauekin. Arau horiek IV. apartatuan zehazten dira, hain zuzen.\n4.–Prestakuntzarako izangaiei dei egitea.\nProbak gainditzen dituzten izangaiei dei eginen zaie, Tuterako Udalean sortzen diren beharren arabera, oinarri hauetan ezarritakoarekin bat etorriz. Halaber, beteko dira Tuterako Udalaren eta haren erakunde autonomoen zerbitzuko langileak aldi baterako kontratatzeko irizpideak, 2004ko azaroaren 29an Osoko Bilkurak onetsiak (2005eko 10. Nafarroako Aldizkari Ofiziala, urtarrilaren 24koa).\nHautatutakoak zerbitzu berezietako egoeran deklaratuko dira, Osoko Bilkurak hartutako erabaki horretan ezarritakoari jarraikiz, bai eta abuztuaren 30eko 251/1993 Legegintzako Foru Dekretuan (haren bidez onetsi zen Nafarroako Administrazio Publikoen zerbitzuko Langileen Estatutuaren testu bategina) eta aplikatzekoa den gainerako araudian ezarritakoari ere jarraikiz.\nIII.–Deialdia, Tuterako Udalaren zerbitzuan goi mailako\narkitekto lanpostuan aldi baterako lan-kontratuarekin\naritzeko izangaien zerrenda eratzeko\nDeialdi honen xedea da oposizio-lehiaketa bidez, goi mailako arkitekto lanpostuan aritzeko zerrenda bat eratzea, aldi baterako kontratazioaren bitartez Tuterako Udalean sortzen diren beharrei erantzuteko.\nA) Espainiako edo Europar Batasuneko kide den beste estatu bateko nazionalitatea izatea, edo Europar Batasunak izenpetu eta Espainiak berretsitako Nazioarteko Tratatuen arabera Europako Erkidegoa Eratzeko Tratatuan zehazten diren baldintzetan langileen joan-etorri librea aplikatzekoa den edozein estatutako nazionalitatea.\nEspainiarren eta lehen aipatu diren estatuetako herritarren ezkontideek edo legez eraturiko izatezko bikotekideek ere hartu ahalko dute parte, zuzenbidez bananduak ez badaude, bai eta haien ondorengoek eta haien ezkontideenek ere, baldin eta bi ezkontideak zuzenbidez bananduak ez badaude eta ondorengoak 21 urtetik beherakoak badira edo, adin horretatik gorakoak izanez gero, haien bizkar bizi badira.\nE) Eginkizun publikoak betetzeko desgaitua edo gabetua ez izatea, eta inongo administrazio publikoren zerbitzutik kendu gabea izatea.\n2.2.–Espainiako nazionalitatea ez duten izangaiek zinpeko deklarazioa edo hitzematea aurkeztu beharko dute, adierazteko ez dutela diziplina-zehapenik edo kondena penalik beren estatuko Funtzio Publikoan sartzea galarazten dienik.\n2.3.–Baldintza horiek agiri bidez frogatu beharko dituzte hautatu eta kontratatzen direnek, kontratuak sinatu aurretik horretarako ezartzen zaien unean. Kopia konpultsatuak aurkeztuko dira horretarako.\nAski justifikaturik dauden ezinbesteko kasuetan salbu, aipatutako agiri horiek aurkezten ez dituztenak ezin izanen dira kontratatu, eta haien jarduketa guztiak baliorik gabe geldituko dira; horrez gain, parte hartzeko eskabidea faltsutzeagatik dagokien erantzukizuna leporatzen ahalko zaie.\n2.4.–Baldintza guztiak eskabideak aurkezteko epea bukatzen den egunerako bete beharko dira, baita hautapen prozedurak eta kontratazioak iraun bitartean ere.\n4.–Aldi baterako kontrataziorako izangaiei dei egitea.\nProbak gainditzen dituzten izangaiei dei eginen zaie, Tuterako Udalean sortzen diren beharren arabera, oinarri hauetan ezarritakoarekin bat. Halaber, beteko dira Tuterako Udalaren eta haren erakunde autonomoen zerbitzuko langileak aldi baterako kontratatzeko irizpideak, 2004ko azaroaren 29an Osoko Bilkurak onetsiak (2005eko 10. Nafarroako Aldizkari Ofiziala, urtarrilaren 24koa), bai eta, orobat, aplikatzekoa den gainerako araudia ere.\nOrobat, kontuan hartuko da Nafarroako Administrazio Publikoen zerbitzuko Langileen Estatutuaren testu bateginaren zazpigarren xedapen gehigarriak ezartzen duena: aldi baterako kontrataziorako izangaien zerrendetan, hiru lanpostutatik bat, lehenbizikoa, erreserbatuko da zerrenda horretan dauden eta %33ko desgaitasuna edo handiagoa duten izangaientzat, hautaprobak gainditu badituzte eta frogatzen badute desgaitasun hori bateragarria dela bete beharreko lanarekin eta eginkizunekin.\nHautatutako izangaiak aldi baterako kontratatuko ditu Tuterako Udalak, abuztuaren 30eko 251/1993 Legegintzako Foru Dekretuak horri buruz araututakoari jarraikiz (haren bidez onetsi zen Nafarroako Administrazio Publikoen zerbitzuko Langileen Estatutuaren testu bategina), bai eta aplikatzekoa den gainerako araudiari jarraikiz ere. Izangaiak Gizarte Segurantza Orokorraren araubidean sartu eta kidetuko dira.\nIV.–Bi deialdietarako arauak\n1.1.–Deialdiko hautapen prozesuan parte hartzeko eskabideak Tuterako Udalaren Erregistro Orokorrean (Plaza Vieja, 1 edo Frontón kalea, 1) aurkeztu beharko dira, edo Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan ezarritako bideetako edozein erabiliz, deialdia Nafarroako Aldizkari Ofizialean argitaratu eta biharamunetik 15 egun balioduneko epean.\nEskabidea posta bulego batean aurkeztuz gero, gutun-azal irekian aurkeztuko da, postako langileek data eta zigilua jar ditzaten, ziurtatu aurretik.\n1.2.–Eskabideak deialdiko eranskinetan ageri diren ereduaren araberakoak izanen dira, izangai bakoitzak aukeratutako txandaren araberakoak (aldi baterako kontrataziorako edo prestakuntzarako zerbitzu berezietan jarduteko) eta Herritarrendako Laguntza Zerbitzuak (HLZ) emanen ditu Plaza Vieja 1ean, edo El Frontón kaleko 1. zenbakiko bulegoetan. Internet bidez ere lor daitezke, www.tudela.es webgunean, deialdiaren aipuan.\nIzangaiek adierazi beharko dute eskatutako baldintza guztiak betetzen dituztela eskabideak aurkezteko epea bukatzen den egunerako.\n1.3.–Behar bezala betetako parte hartzeko eskabidearekin batera, izangaiek honako agiri hauek aurkeztu beharko dituzte:\n–Nortasun agiri nazionalaren fotokopia, edo izangaiaren nazionalitatea eta identitatea egiaztatzen dituen beste agiri baliokideren bat.\n–Eskatutako titulazioaren fotokopia.\n1.4.–Desgaitasun aitortua (%33koa edo handiagoa) duten izangaiek, ariketak egin ahal izateko denbora edo baliabideetan egokitzapenik behar badute, zilegi izanen dute eskabidean eskatzea, eta hartarako, aparteko orri batean adierazi beharko dute nolako minusbaliotasuna duten eta zer egokitzapen eskatzen duten. Horrekin batera, legeen arabera desgaitasunen bat dutela frogatzeko agiria ere aurkeztu beharko dute, organo eskudunak emana.\n1.5.–Eskabidearekin batera, alegatzen diren merezimendu guztien zerrenda eta haien egiaztagirien jatorrizkoak edo fotokopia konpultsatuak aurkeztuko dira, IV.4 oinarrian ezartzen denari jarraikiz.\n1.6.–Eskabideak aurkezteko epea ezin izanen da luzatu.\n1.7.–Eskabidean atzematen diren akats materialak edo egitezkoak ofizioz edo interesdunak eskaturik zuzentzen ahalko dira, noiznahi.\n2.1.–Onartuen eta baztertuen zerrendak.\nEskabideak aurkezteko epea amaiturik, Tuterako Udaleko alkate udalburuak onartuen eta baztertuen behin-behineko zerrenda onesten duen ebazpena emanen du, eta Udalaren iragarki-taulan (Plaza Vieja, 1) eta Udalaren www.tudela.es webgunean argitara dadila aginduko du. Izangai bazterturik egonez gero, 3 egun baliodun emanen zaizkio akatsak zuzentzeko eta, ondotik, izangai onartuen eta baztertuen behin betiko zerrenda argitaratuko da aipatutako tokietan eta Nafarroako Aldizkari Ofizialean.\nIzangai bazterturik ez bada, onartuen zerrenda zuzenean onetsiko da behin betiko zerrenda gisa.\n2.2.–Onartuen zerrendetan agertzea ez da aski deialdietan eskatutako baldintzak betetzen direla onartzeko. Aurkeztu behar duten dokumentazioa edo administrazioak bere eskuetan daukana aztertutakoan, baldintzaren bat betetzen ez dela ohartuz gero, interesdunek galdu eginen dituzte deialdian parte hartzearen ondoriozko eskubide guztiak.\n3.1.–Epaimahaiak honako kide hauek izanen ditu:\nEpaimahaiburua: Anichu Agüera Angulo, Tuterako Udaleko zinegotzia.\nOrdezko epaimahaiburua: Zeus Pérez Pérez, Tuterako Udaleko zinegotzia.\nEpaimahaikidea: Juan Pablo Galán García, Tuterako Udaleko arkitektoa.\nOrdezko epaimahaikidea: José Ramón Bergasa Pascual, Alfaroko Udaleko Hirigintza eta Zerbitzuetako Unitateko burua.\nEpaimahaikidea: Rafael Araujo Guardamino, Iruñeko Hirigintzako Gerentziako Planeamendu Zerbitzuko zuzendaria.\nOrdezko epaimahaikidea: Juan López Asensio, Iruñeko Hirigintzako Gerentziako arkitektoa.\nEpaimahaikidea: Catalina Bernaola Olivares, Corellako Udaleko arkitektoa.\nOrdezko epaimahaikidea: Gabriel Ros Hernández, Cintruenigoko Udaleko arkitektoa.\nEpaimahaikidea: Rosa Domínguez Berges, Tuterako Udaleko Langileen Batzordeak izendaturiko ordezkaria.\nOrdezko epaimahaikidea: Antonia Gracia Enériz, Tuterako Udaleko Langileen Batzordeak izendatutako ordezkaria.\nIdazkaria: Miriam Mendoza Jiménez, Tuterako Udaleko Giza Baliabideetako goi mailako teknikaria.\nOrdezko idazkaria: Miguel Chivite Sesma, Tuterako Udaleko idazkaria.\n3.2.–Epaimahaiko kideek parte hartzeari uko egin beharko diote eta organo dei egileari hala adierazi, baldin suertatzen badira Sektore Publikoaren Araubide Juridikoari buruzko urriaren 1eko 40/2015 Legearen 23. artikuluan abstentziorako jasota dauden arrazoiak. Izangaiek, halaber, zilegi dute mahaikideak errefusatzea, aipatu diren egoera horietakoren bat gertatzen denean (urriaren 1eko 40/2015 Lege horren 24. artikulua).\n3.3.–Kalifikazio epaimahaia probak egin baino lehen eratu beharko da eta, ondoren, probak hasteko eguna, ordua eta tokia ezarriko ditu. Datu horiek, hain zuzen, onartuen behin betiko zerrendarekin batera argitaratuko dira.\nEpaimahaia ezin izanen da eratu, ez eta aritu ere, bertan kideen gehiengo osoa izan ezean. Halaber, epaimahaiaren eraketak eta jarduketek balio izateko, epaimahaiburuak eta idazkariak edo haien ordezkoek egon beharko dute bertan.\n3.4.–Epaimahaiak gehiengoz erabakiko ditu deialdiaren oinarriak interpretatu eta aplikatzeko moduaren gainean sortzen diren arazo guztiak.\n3.5.–Epaimahaiak aholkulari adituen laguntza izan dezake, proba batzuetan nahiz guztietan laguntzeko. Aholkulari horiek beren espezialitate teknikoetan baizik ez dira ariko, eta haietan bakarrik emanen diote laguntza epaimahaiari.\n4.–Hautapen sistema: oposizio-lehiaketa.\n4.1.–Alkatetzaren ebazpen honen bidez onetsitako bi deialdi hauetako hautapen prozesua bi urratsetan gauzatuko da hurrenez hurren, lehenbizi lehiaketaldia, eta, bigarrenez, oposizioaldia:\n4.1.1.1. Merezimendu guztiak agiri bidez frogatu beharko dituzte izangaiek, deialdian parte hartzeko eskabidea aurkeztean, IV.1.5 oinarrian jasotzen den bezala, jatorrizko agiriak edo behar bezala konpultsaturikoak erabiliz horretarako. Bestela, ez dira kontuan hartuko.\n4.1.1.2. Alegatu eta frogatutako merezimenduak deialdiaren II. eranskineko baremoaren arabera kalifikatu eta puntuatuko ditu epaimahaiak.\n4.1.1.3. Aipatu baremoa aplikatzeak eskatzen duen informazio guztia izan beharko dute agiriek. Ez dira kontatuko justifikatzen ez diren merezimenduak.\nEpaimahaiak noiznahi eskatzen ahalko ditu izangaiek alegatutako merezimenduen gaineko argibideak eta datu osagarriak.\n4.1.1.4. Lehiaketaldiko gehieneko balorazioa 20 puntu izanen da, gehienez ere.\n4.1.1.5. Epaimahaiak modu arrazoituan baloratuko ditu izangai bakoitzaren merezimenduak. Epaimahaiak ez du inoiz aintzat hartuko izangaiak alegatu eta agiri bidez frogatu gabeko merezimendurik, eta ezin izanen du gehieneko puntuazioa baino handiagorik eman.\n4.1.1.6. Lehiaketaldia ez da baztertzailea izanen.\n4.1.1.7. Merezimenduen balorazioa egindakoan, epaimahaiak emaitzak udaletxeko iragarki-taulan jarriko ditu ikusgai, eta Interneten, www.tudela.es webgunean, “Lan eskaintza” atalean.\n4.1.2. Oposizioaldian ariketa hauek izanen dira:\n–Lehen ariketa: teoriko-praktikoa. Gai zerrendako gaiei buruzko 30 galderari idatziz erantzutea (deialdiaren III. eranskina). Zenbait erantzun emanen dira aukeran galdera bakoitzean, baina bat bakarra izanen da zuzena. Erantzun okerrak zigortu eginen dira.\nLehen ariketa egiteko ordubete izanen da gehienez.\n–Bigarren ariketa: teoriko-praktikoa. 20 galdera laburri erantzun behar zaie, idatziz, deialdiaren III. eranskineko gai-zerrendako gaiei buruz. Galdera horiek ez dira nahitaez planteatutako gai-zerrenda osoari buruzkoak izanen, eta azterketa-atal batzuk galdetu gabe gera daitezke.\nBigarren ariketa egiteko gehieneko denbora 2,5 ordu izanen dira.\n4.1.2.1. Oposizioko ariketen balorazioan 100 puntu ematen ahalko dira gehienez ere, honela banatuak:\nLehen ariketa: 30 puntu gehienez.\nBigarren ariketa: 70 puntu gehienez.\n4.1.2.2. Oposizioko ariketak baztertzaileak izanen dira. Bazterturik geldituko dira ariketa bakoitzean gehieneko puntuazioaren %50 gutxienez lortzen ez duten izangaiak.\n4.1.2.3. Lehen eta bigarren ariketak plika sistemaren bidez eginen dira, salbu eta epaimahaiak bigarren ariketarako erabakitzen badu jendaurrean irakur dadila hura egindakoan.\n4.1.2.4. Epaimahaiak erabakitzen ahalko du saio bakarrean egitea lehenbiziko eta bigarren ariketak. Hala izanez gero, bi ariketak batera eginen dira; lehenbizi, test motako zatia zuzenduko da, eta bigarrenik, test motako ariketa hori gainditu duten izangaien kasu praktikoen zatia. Ez da zuzenduko pliketako kasu praktikoen zatia, ez bada test motako zatia gainditu.\n4.1.2.5. Lehen ariketaren kalifikazioa bukatutakoan, epaimahaiak kalifikazioen zerrenda eta esleitutako plika zenbakia argitaratuko ditu udaletxeko iragarki-taulan eta webgunean, eta eguna, ordua eta tokia adieraziko ditu, plikak jendaurrean irekitzeko ekitaldia egiteko. Ekitaldiaren ondoren, izangaien zerrenda argitaratuko da, lortutako kalifikazioekin, eta, era berean, oposizioaren hurrengo ariketa non, noiz eta zer ordutan eginen den adieraziko da, gutxienez 48 ordu lehenago, aurreko apartatuan (4.1.2.4) adierazitakoa salbu, eta plikak lehen adierazi bezala irekiko dira. Zerrenda www.tudela.es webgunean ere kontsultatu ahalko da, lan eskaintzen atalean deialdiari buruz ageri den aiputik abiatuta.\n4.1.2.6. Ariketa bakoitzerako dei bakarra eginen da. Izangaiek nortasun agiri nazionala eraman beharko dute edo, bestela, pasaportea, gidabaimena edo epaimahaiaren iritziz izangaia nor den frogatzen duen beste nortasun agiriren bat. Oposiziotik kanpo geldituko dira agertzen ez direnak edo aipatutako agirien bidez nor diren frogatzen ez dutenak.\n4.1.2.7. Hautaprobak egiteko, behar diren eta posible diren egokitzapenak eginen dira desgaitasun aitorturen bat dutenendako, denbora eta baliabideen aldetik, eskabidean bertan azaldutakoaren arabera.\n4.1.2.8. Oposizioaldiko azken kalifikazioa edo balorazioa aterako da bi ariketetan lortutako puntuazioak baturik.\n5.–Probak gainditzen dituztenen zerrenda eta lanean hasteko deia.\n5.1.–Azken ariketaren kalifikazioa eman ondotik, epaimahaiak jendaurrean jarriko ditu honakoak udaletxeko iragarki-taulan, Udalaren web-orrian eta Nafarroako Aldizkari Ofizialean, bereizirik:\n–Aldi baterako kontratazioak egiteko izangaien zerrenda, lortu duten puntuazioaren hurrenkeran, hautaproben eta lehiaketaldiaren emaitzak baturik.\n–Prestakuntzan aritzeko izangaien zerrenda, lortu duten puntuazioaren hurrenkeran, hautaproben eta lehiaketaldiaren emaitzak baturik.\n5.2.–Zerrenda bakoitzean, probak gainditu dituzten izangaien artean puntu berdinketarik izanez gero, Udalak 2004ko azaroaren 29ko osoko bilkuraren erabakian araututako irizpidearen arabera ebatziko dira (2005eko 10. Nafarroako Aldizkari Ofiziala, urtarrilaren 24koa), hau da, probaren osotasunean ponderazio gehien duen puntuazioa gailenduko da eta, berdinketak jarraitzen badu, zozketa publikoaren bitartez ebatziko da afera.\n5.3.–Ondotik, epaimahaiak Alkatetzari igorriko dizkio hautaprobak gainditu dituzten izangaien bi zerrendak –aldi baterako kontratazioak egitekoa eta prestakuntzakoa–, lanean hasteko deia egin dezan, Tuterako Udalean sortzen diren beharrei erantzutearren.\nDeialdi honen aurka eta dagozkion oinarrien aurka nahiz deialdia aplikatzeko egintzen aurka, honako errekurtso hauetako bat aurkez daiteke, hautara:\nA) Berraztertzeko errekurtsoa, egintza gauzatu duen organo berari zuzendua, hilabeteko epean, erabakia jakinarazi edo argitaratu eta biharamunetik hasita.\nAdministrazio publikoetan egindako zerbitzuak eta esperientzia profesionala goi mailako arkitekto gisa.\n–Administrazio publikoetan egindako zerbitzuak goi mailako arkitekto gisa (A maila): 2 puntu urteko.\n–Lanbide-esperientzia sektore pribatuan goi mailako arkitekto gisa: puntu bat, egin eta frogatutako zerbitzu urte bakoitzeko.\nOharrak a) apartatu osorako:\n1. Urteen kopurua osoa ez bada, zerbitzuan egindako aldiari proportzioan dagokion puntuazioa emanen da. Era berean, lanaldi partzialetan egindako zerbitzuen kasuan, egiazki egindako lanaldiaren proportzioan dagokion puntuazioa emanen da.\n2. Gehienez ere 20 puntukoa izanen da apartatu honen puntuazioa.\n3. a) Administrazio publikoetan egindako zerbitzuekin lotutako merezimenduak justifikatzeko, egindako zerbitzuen ziurtagiri bat aurkeztu beharko da, dagokion administrazio publikoak emana, eta bertan jasoko dira betetako lanpostua, atxikipen maila, prestazio aldia eta lan egindako lanaldia.\nb) Eremu pribatuan izandako lanbide-esperientziarekin lotutako merezimenduak justifikatzeko, honako hauek aurkeztu beharko dira: enpresa ziurtagiria, betetako lanpostua, lanbide-kategoria, prestazio aldia eta lan egindako lanaldia jasotzen dituena, eta aldi hori jasotzen duen lan-bizitzaren txostena; edo betetako lanpostua, lanbide-kategoria, kontratazio aldia eta lan egindako lanaldia jasotzen dituen lan kontratua, eta aldi hori jasotzen duen lan-bizitzaren txostena.\nI. zatia (zati orokorra).\n1. Tuterako Udalaren Erregelamendu Organikoa.\n2. 2/2018 Foru Legea, apirilaren 13koa, Kontratu Publikoei buruzkoa.\n3. Tuterako Udalaren aurrekontua betearazteko oinarriak.\n4. 39/2015 Legea, urriaren 1ekoa, Administrazio Publikoen Administrazio Prozedura Erkideari buruzkoa. Xedapen orokorrak. Prozeduretako interesdunak: jarduteko gaitasuna eta interesdun kontzeptua. Administrazio-prozedurako interesdunen identifikazioa eta sinadura. Administrazio publikoen jarduera: Jarduketarako arau orokorrak. Epe-mugak eta epeak.\n5. 40/2015 Legea, urriaren 1ekoa, Sektore Publikoaren Araubide Juridikoari buruzkoa. Xedapen orokorrak, jarduteko printzipioak eta sektore publikoaren funtzionamendua. Xedapen orokorrak. Administrazio publikoetako organoak; Zehatzeko ahalaren printzipioak. Administrazio publikoen ondare-erantzukizuna.\nII. zatia (espezifikoa).\n6. 1/2017 Legegintzako Foru-Dekretua, uztailaren 26koa, zeinaren bidez onesten baita Lurraldearen Antolamenduari eta Hirigintzari buruzko Foru Legearen testu bategina. 5/2010 Foru Legea, Irisgarritasun Unibertsalari buruzkoa.\n7. 12/2018 Foru Legea, ekainaren 14koa, Irisgarritasun Unibertsalari buruzkoa.\n8. 10/2010 Foru Legea, Etxebizitza Izateko Eskubideari buruzkoa. 61/2013 Foru Dekretua, Etxebizitza arloko jarduketa babesgarriak arautzen dituena.\n9. VIV/561/2010 Agindua, otsailaren 1ekoa, zeinaren bidez garatzen baita irisgarritasuneko eta diskriminaziorik ezeko baldintza oinarrizkoen agiri teknikoa, espazio publiko urbanizatuak irisgarri eta erabilgarri egon daitezen.\n10. 4/2005 Foru Legea, Ingurumena babesteko esku-hartzeaari buruzkoa.\n11. 93/2006 Foru Dekretua, Ingurumena babesteko esku-hartzeari buruzko 4/2005 Foru Legearen Erregelamendua.\n12. Zehaztapen teknikoen agiri baten egitura eta edukia, obra bat eraikitzeko proiektua prestatzeko.\n13. Obren plangintza: Obretako zuzendaritzaren prozedurak eta antolaketa, jarraipena egiteko kalitatearen, diruaren, epeen, eta segurtasun eta osasunaren kontrolari, bai eta ingurumen-inpaktuaren adierazpeneko zehaztapenen kontrolari ere.\n14. Hiri zerbitzuak eta garraio zerbitzuak. Bide-proiektuak eta espazio publikoak. Hiri barneko eta oinezkoen guneetako zoladurak. Bide-segurtasuna eta hiri barneko espazioen seinaleztatzea. Hiri barneko azpiegiturak eta zerbitzu sareak.\n15. Segurtasuna eta osasuna obra publikoen sektorean. Indarrean dagoen araudia. Eraikuntza lanetako segurtasun eta osasun azterlanak: Helburua, edukia. Laneko segurtasun eta osasun plangintza.\nOharra: Gai guztiak deialdi hau Nafarroako Aldizkari Ofizialean argitaratzen denean indarrean dagoen legediari jarraikiz baloratuko dira, baina egun horren ondoren onesten diren arau aldaketen ekarpenak baloratu ahalko ditu epaimahaiak.\nIragarkiaren kodea: L2107233


Hainbat herritarrek aldaketa sozial eta ekonomikoak eskatu dituzte Aldaketaldian - Uribe kosta - Hiruka.eus\nHainbat herritarrek aldaketa sozial eta ekonomikoak eskatu dituzte Aldaketaldian\nAnder Zarraga 2021-02-01 09:47\nHainbat herritarrek eskatu zuten itsasadarraren azpiko autobidea ez egiteko, eta garraio publikoa eta bizikleta sustatzeko. © AZKORRI BIZIRIK\nZapatuan gure herrietan hainbat ekintza antolatu zituzten krisi ekologiko eta soziala salatzeko, eta aldaketa eskatzeko. Getxon itsasadarraren azpiko autobidea ez egiteko eskatu zuten, eta Sopelan hipermerkatuaren aurkako elkarretaratzea egin zuten; Erandion eta Berangon ere askotariko aldarrikapenak entzun ahal izan ziren.\nPandemiaren eraginez ezarritako mugikortasun-mugek ez dituzte zapatuko Aldaketandiaren ekimenak geldiarazi. Hainbat erakunde sozialek deituta, EAEko herri askotan ekintzak egin dituzte, ekologikoki eta ekonomikoki jasangarriagoa den garapen bidezko baten alde.\nGure eskualdean, Berangon, Getxon, Sopelan eta Erandion egin zituzten ekintzak zapatuan. Sukar Horia, GuNek eta Azkorri Bizirik deituta, 80 lagun baino gehiagok itsasadar azpiko autobidea ez egiteko eskatu zuten; horren ordez, "proiektu faraoniko eta antiekologikoen" aurrean, garraio publikoa eta bizikleta bultzatzeko eskaera egin zuten. Ildo berean, Sopelako Bareñon, hipermerkatuaren kontrako plataformak deituta, hainbat herritar batu ziren udaletxe aurrean. Deitoratu zutenez, proiektu horrek kotxe pribatuen erabilera sustatu, herria zatitu eta ondare arkeologikoaren suntsipena eragingo ditu, besteak beste.\nErandion ere kutsaduraren aurkako mobilizazioak egin zituzten, Auzokoa Herrikoi Elkartea eta Herri Bideak Kate Barik elkarteek deituta. Erandioztarrek auzoetan zehar ibilaldia egin zuten Altzagaraino, eta, bertan, manifestu bat irakurri eta banderolen bidez giza-kate bat osatu zuten.\nBerangon, aldiz, Berango Lurraren Defentsan elkarteak deia egin zuen Otxabene ingurua zaborrez garbitzeko, berdeguneak defendatzeko errebindikazioa ere eginez.\nIngurumena Berango Erandio Getxo\nGaur egungo krisi ekologikoa eta soziala salatzeko hainbat elkarretaratze egingo dituzte zapatuan\nAnder Zarraga urt 27\n"Aldaketaldia" izeneko mobilizazio ekologistagaz bat eginez, elkarretaratzeak egingo dituzte zapatuan, urtarrilaren 30ean, larritasun klimatiko, so...


Psikologia | Policlínica Gipuzkoa\n21 de martxoa de 2016\nLa felicidad se define como un estado o emoción al que una persona llega tras alcanzar alguna meta o un propósito. Relacionada con la satisfacción, la psicóloga Susana González, de Policlínica Gipuzkoa, asegura que siempre se llega a ella “desde el interior” y destaca que es una condición “subjetiva” y “relativa”, lo que explica que algunas cosas hagan felices a unas personas pero no a otras.\nSusana Gonzalez, psikologoa: “Akufenoak dituen pertsona batek bizi-kalitate ona izan dezake tratamendu psikologiko egokia jasotzen badu”\n19 de otsaila de 2016\nAkufeno, belarri, entzumen arazoak\nBihar, larunbata, otsailak 20, Poliklinika Gipuzkoako ekitaldi-aretoan izango da “Burmuineko biokimikaren eragina akufenoaren pertzepzioan” hitzaldia. 17:00etan izango da, mundu guztiari irekia. Espainian, 9 milioi pertsona daude akufenoekin , buruaren barruan entzuten diren txistu edo soinuekin alegia, eta zenbaitetan irtenbide medikorik ez dute. Hala ere, txistu edo soinu horiekin bizi daiteke gaian espezialista den terapeuta psikologiko baten laguntzari esker. Espainiako iparraldean, Susana González psikologoa da terapia honetako aditu bakarrenetakoa.\nSusana Gonzalez, psikologoa: “Atleta ona izatea ez da soilik sasoi fisikoaren araberakoa, alderdi psikologikoak ere funtsezkoak baitira probetan arrakasta edukitzeko”\n26 de azaroa de 2015\ncarrera, Donostia, San Sebastián, Susana González de la Nava\n“Entrenamenduetako eta probetako errendimendua hobe daiteke ondo planifikatutako eta kirol-psikologo batek ebaluatutako entrenamendu psikologiko bat edukiz gero”, azaldu du Susana Gonzalezek, Poliklinika Gipuzkoako psikologoak. “Kirol-ekitaldi horiek sortzen duten antsietatea eta estresa kontrolatzeak, kontzentratzeko gai izateak, norberarenganako konfiantzak eta motibazioak erresistentzia-gaitasuna handitzen dute, eta lasterketan gerta daitezkeen zailtasunei hobeto aurre egiten lagundu. Gaitasun horiek abantaila bat dira emozioei gehiago jarraitzen dieten beste atleta batzuen aldean”, argitzen du Susana Gonzalezek. Egiaztatuta dago ondo planifikatutako eta kirol-psikologo batek ebaluatutako entrenamendu psikologiko bat eramateak entrenamenduetako eta probetako errendimendua hobetzen lagun dezakeela.\nSusana González: “Helduengan sintomatologia emozionalagoa ikusten dugu, haurren erantzun konduktualaren aurrean”\n9 de iraila de 2015\nSusana González de la Nava\nEspezialistek sindrometzat jotzen dute gaixotasunek bezala zenbait sintoma biltzen dituelako, baina Osasunaren Mundu Erakundeak ez du gaixotasun moduan aitortzen, eta oporren osteko depresioa ez dago jasota nazioarteko sailkapenean.Ahal den neurrian, pixkanaka lanean hastea komeni da: zeregin atsegingarrienak edo errazenak egitea, etxerako lanik ez eramatea, zortzi ordu inguru lo egitea, ordutegi erregularrak mantentzea, ariketa fisikoa egitea, jarrera positiboa edukitzea eta denbora librea aprobetxatzea. Randstad-ek egindako azterketa baten arabera, langileen % 57 inguruk aitortzen du oporren osteko sindromearen sintomak dituela.


«Araban euskararen etorkizuna baikor ikusteko arrazoirik badago»\nKoldo Zuazo Euskara ikertzaileari elkarrizketa\nDuela bi urte Euskal Herriko Unibertsitatean abian jarririko Hizkuntza Plangintzarako Diplomaren zuzendari berria dugu; proiektu hasi berria, denbora beharko du oraindik sendotu eta fruituak ematen hasteko. Besterik ere bada, baina, Koldo Zuazo, aspaldi honetan orduak ematen baititu Arabako euskara ikertzen. Nerbioi ibai aurreko bere etxean hartu gaitu eibartarrak, luze jo duen solasean.\nZein da EHUko Hizkuntza Plangintzarako Diplomaren egitekoa?\nEKB eta Eusko Jaurlaritzako HABE eta HPIN izan dira bultzatzaile nagusiak. Bi proposamen heldu ziren, eta unibertsitateak bi horiek batu ditu. Bi bultzatzaile horien helburua euskara teknikariak eta euskara munduan lanean ari direnei prestakuntza teoriko bat ematea zen.\nNola egituratu da ikastaroa?\nLau arlo dauzka, lehenean munduan zehar egin diren esperientziak _Kanadan batez ere_ eta Euskal Herrian bertan Txepetxek egindako proposamena jorratuko ditugu. Bigarrenean, Siadecok egindako lanak oinarri hartuz gehienbat, teknikariei azalduko zaie zelan diseinatu herri edo eskualde batean euska- ra normalizatzeko estrategia.\nHizkuntzaren arazoa ahal den ikuspegi orokorrenean aztertu nahi dugu. Hasi haurtzaindegietatik eta hizkuntzaren transmisioaz, lan munduaz segi, UEMAren esperientzia, udaletxeetako euskara teknikariak...\nBehar handia al dago euskara munduan lanean ari diren teknikari eta ez-teknikari horiek prestatzeko?\nDuda barik. Hor dabilen jendea eta hor ibiliko dena prestatu egin behar da. Luzera begira, baina, hizkuntzaren egoera eta hori hobetzeko azterketa unibertsitateko ikasketa ezberdinetan txertatu nahi genituzke. Filologian, Soziologian, Pedagogian edo Psikologian, esaterako, orain arte hizkuntzari ez zaio behar adinako garrantzirik eman.\nLuzera begira, uste dut diploma hau izan daitekeela bidea beharrizan hori jendeak ikusteko, irakasleak trebatzeko, unibertsitateak horretarako pertsonala eta lanabesak eduki ditzan.\nIkastaroan erakunde eta herri mugimenduen arteko elkarlana eman da.\nElkartzea ezinbestekoa da. Interesgarria izan da horrelako ekimen batean erakundeetako eta hortik kanpoko jendea elkartzea. Iazko alderdi positiboetako bat hori izan zen, eta aurrerantzean ere hori landu behar dugu.\nUste dut erakundeak bere aldetik ibili direla, eta herri mugimenduak ere beste bidetik, batasun barik. Ikastaro honek aukera eman du bi mundu horietan dabilen jendea batu eta elkarren berri izateko, norberaren esperientzien berri izan eta horiek trukatzeko. Bateratze hori derrigorrezkoa da. Helburuak eta taktikak ere antzekoak izan behar ditugu. Garrantzitsua da, bestalde, Hego Euskal Herri osotik etorri dela jendea ikastaro honetara.\n«Arabako euskara» lana argitaratua duzu. Bertan, Araban garai batean euskalki propioa mintza zitekeenaren hipotesia planteatzen duzu. Ba al dago, gaur egun, haren arrastorik?\nArabakoa euskalki ezberdina izan zitekeela Mitxelenak esan zuen, 1958an. Ditugun datuekin ezin da esan euskalki ezberdina zenik, gerta baitaiteke egun Bizkaian egiten denaren jarraipena izatea. Esan daiteke, ordea, Araban 2-3 hizkuntza eremu ezberdin daudela.\nEgun Nafarroako Burunda eskualdeko euskara aztertzen ari naiz, Arabarekin mugan dagoena. Herrialde honekin muga egiten duten eskualdeetako euskara aztertuz, garai bateko arabar euskararen ikerketan aurrera egin daitekeela uste dut.\nBurundako hizkera ustekabeko handia izan da niretzat. Hangoa oso euskalki berezia da. Nafarroan egiten den euskararekin antza handia du, baina, era berean, badu antzik gipuzkera eta bizkaierarekin ere.\nArabako ipar ekialdean euskara zelakoa zen jakiteko era bakarra toponimia da. Toponimiak eta Burundako hizkerak erakusten digutena antz handia dute. Pentsa daiteke Aguraindik ekialdera behiala egiten zen euskararen jarraipena izan daitekeela hangoa.\nAurki al daiteke arrasto berririk beste inon?\nArtxibategi zibilak eta elizarenak arakatu beharko lirateke, ia gauza gehiago aurkitzen diren. Dialektologian askotan pentsatzen dugu dena eginda dagoela, eta kontrakoa gertatzen da. Behar bada gipuzkera eta bizkaiera pittin bat ezagutzen ditugu, baina Nafarroa, Nafarroa Beherea, eta Araba ezezagunak zaizkigu.\nXVIII. mende bukaeran Arabako zati handia euskalduna zen artean. Zeintzuk izan dira atzerakada horren arrazoiak? Nafarroako gibeleratzearekin parekotasunik ba al dago?\nBai, eta baita Euskal Herriko beste tokietan eta munduan hizkuntza txikiekin gertatu den prozesuarekin ere. Hegoaldean euskara sustatzeko lehen mugimendua XVIII. mende erdialdekoa da, Donostia inguruan abiatu zena, handik Gipuzkoa eta Bizkaira hedatuz. Ordurako Araban euskara dexente galdua zegoen hiriburuan, baita Iruñean ere. XVIII. mende erdian eta zeresanik ez XX. mendean izan den euskararen aldeko mugimendu hiritar hori, industria guneetatik etorri izan denak, Araban eta Nafarroan ez du indarrik izan.\nXVIII. mende bukaera aldera oraindik Arabako eremu zabal bat euskalduna zen, nekazari mundukoa. Nafarroan bezala, jende horrentzat euskara inertziaz erabili izan den hizkuntza izan da, hiztunak lotsatu egin dira euskaldunak izateaz. Nekazari munduarekin lotu dute hizkuntza, mesede baino kaltea bailitzan.\nNolako etorkizuna du hizkuntzak Araban?\nBaikor izateko arrazoirik badago. Beti esaten da demografia behera doala, baina Araba eta Lapurdi dira gora doazen bi euskal herrialdeak. Gora joate horrek hor gazte jendea badagoela esan nahi du, eta hizkuntza baten etorkizuna gazteen eskuetan dago. Bestalde, hiriburua eta unibertsitatea dela, Gasteiza gazte jende euskaldun asko joan da.\nArazoa beste leku batzuetako berbera da, Gasteizko euskaldun horiek nola bildu, ekintza antolatu eta bateratuak egiteko. Irakaskuntza bultzatu behar den legez, aisialdia ere funtsezkoa da.\nUA inguruko sektoreen erasoa hor dago.\nEzin dugu ahaztu UA Gasteizko fenomenoa dela, eta Gasteiz eta Araba ezin dira berdindu. Ez dut uste Araban jarrera anti-euskalduna dagoenik. Jarrera normala dago, edo aldekoa. Araba Euskaraz iaz Labarkan egin izana jarrera horren adierazgarri da.\nZeintzuk dira, beraz, alderdi ezkorrak?\nAsko. Estatu espainiarrean hizkuntzei buruz sekulako ardura eza dago, irakaskuntzan esaterako, batere garrantzirik ez zaie ematen hizkuntzei. Eta ez bakarrik estatu barrukoei; zenbat jendek daki hemen, ondoan edukita, frantsesa? Ez dago kultura hori.\nBestalde, hizkuntz aniztasunari ez zaio begirunerik. Esaten da demokrazia badagoela, eta demokrazia botoa ematea baldin bada, egon badago. Baina demokrazia kultur aniztasun hori errespetatzea bezala ulertzen badugu, oso urrun gaude oraindik.\nHirugarrena euskaldunok euskararengako dugun ardura falta da. Sarritan identifikatzen da hizkuntza nekazari munduarekin, baserritarrarekin, artaburuarekin... Besteen adinakoak bagarela ez dugu ikusten.\nGure baitan egin behar dugu aurrerapausoa. Azken 30 urteotan izugarrizko urratsak eman ditugu, badago nahiko jende euskaldun izateaz lotsatzen ez dena, eta gainera euskara kultur hizkuntza bezala darabilena. Baina asko dira dinamika horretatik urrun dauden euskaldunak.\nKultur alorrean egin da, beraz, aurrerakada.\nKontzientziatuta dagoen jendearen artean ere konturatzen gara zenbaitetan huts egin dugula. Irakaskuntzarekin dena konponduta zegoela uste genuen, eta ez da egia. Hizkuntza haserrerako, maitasunerako, denerako da... Sarritan argota erabili behar dugunean frantsesa edo gaztelaniara jo behar dugu. Hori orain 50-60 urte gertatu den kontua da, orain dela 50 urteko euskaldun batek arazoak izango zituen kultur alorrean euskara erabiltzeko. Orain, ostera, gai gara kultura alorrean, baina beste alde batetik dugu koska. Lagunarteko hizkera sarritan gaztelania da, nahiz eta gai izan gauza serioez euskaraz idazteko, hainbat esapide erderetatik hartu ohi ditugu. Horrek hizkuntzak transmisio arazo serioak dituela esan nahi du.\nEHUko irakasle bezala, nola dakusazu irakasle kanporatuen auzia?\nKonpontzea nahi nuke. Honetan, gauza guztietan bezala, gizarte honetan aniztasuna ez da aintzakotzat hartzen. Oso gizarte intransigente batean bizi gara, alderdi guztietatik. Orain arte izan ditugun zenbait jarrera itsu baztertu eta jarrera zabalagoa hartu behar dugu.\nHorko lagun batzuk aitzindariak izan dira euskara unibertsitatean sartzean.\nUnibertsitatearen normalizazioazioa ez da arazorik ez izatea bakarrik, baizik eta ongi funtzionatu eta giro ona egotea. Giro on hori egoteko, jarrera intransigenteak alde batera utzi behar dira. Irakasle hauek badituzte beren arrazoiak.


Solasaldia JON GARAÑO zuzendariarekin: "HANDIA barruan pelikula ezberdin asko dituen film bat da" — Zinema Uneak\nSolasaldia JON GARAÑO zuzendariarekin: "HANDIA barruan pelikula ezberdin asko dituen film bat da" Solasaldia JON GARAÑO zuzendariarekin: "HANDIA barruan pelikula ezberdin asko dituen film bat da" http://www.zinemauneak.eus/albisteak/solasaldia-jon-garano-zuzendariarekin-handia-barruan-pelikula-ezberdin-asko-dituen-film-bat-da http://www.zinemauneak.eus/albisteak/solasaldia-jon-garano-zuzendariarekin-handia-barruan-pelikula-ezberdin-asko-dituen-film-bat-da/@@images/image\nZinema Uneak - 2017-10-20T11:26:24+02:00\nGaur HANDIA estreinatzen da Euskal Herriko, eta Estatuko, hamaika zinema-aretoetan. Euskal Zineman ohikoa ez den oihartzun eta indar batekin. Jon Garaño eta Aitor Arregiren azken lana ikusmin handia sortu du eta kritikarien artean goraipamen asko jaso ditu. Horregatik, eta estreinaldia medio, JON GARAÑO zuzendariarekin solasean egon gara.\nHANDIAz, Loreak filmaz, aktoreen inguruan edota Euskal Zinemaren etorkizunaz hitz egin dugu. Erantzun bakoitzean Jon Garañok argi eta garbi hitz egiten du, elkarrizketa interesgarri eta hezigarri bat osatuz.\nEz du spoilerrik, hortaz, zinemara HANDIA ikustera joan aurretik ere ikusi dezakezue.\nEskerrik asko Jon... eta zorte on!\netiketak: Handia Aundiya Altzoko Handia Jon Garaño Solasaldia Aitor Arregi Eneko Sagardoy Joseba Usabiaga Loreak Euskal Zinema


Alafilip pobednik 13. etape Tur d'Fransa | MONDOBA\nTur d Frans 13. etapa pobjednik Zilijan Alafilip\nOstali sportovi 19.07.2019. / 20:54\nAutor mondo.rs 19.07.2019. / 20:54


Ardoari eta poetari gorazarre — Eibar.ORG | Eibarko peoria\nHemen zaude: Hasiera / Blogak / Nire uste harroan / Ardoari eta poetari gorazarre\nArdoari eta poetari gorazarre\nXabier Mendiguren 2005/12/13 09:19\nPasatu dira aurten ere nire egun albaniarrak. Ez dut azokaren kronikarik egingo, zuek ere ni bezain nekatuta egongo baitzarete honezkero. Pasadizo koxkor bat, hala ere, kontatu nahi dudan beste istorio baterako hizpidea emango didana.\nJan-edanean ez daukat kexarik: otorduetan ondo eman digute, eta hortik kanpo ere ez dira gutxi izan tabernetara egindako bisitak, orain tortilla-mokadua, orain garagardoa... Larunbat eguerdian, baina, Plateruenea kafe-antzokian nengoen, alde egin behar nuela-eta halamoduzko bazkari-legea egiten, urdaiazpiko pintxoa eta kafesnea aurrean. Barrako txoko batean nengoen, bakarrik eta isilik, azoka barruko hauts eta berbarotik atseden hartuz, eta horra non etortzen zaidan gizon bat, adin pixka bat bazeukana.\n"Barkatu, zu halako izango zara?" ta, baietz nik. Ez zidala endredorik sortu nahi baina, ni hor eta horrela ikusita, esan nahi zidala gu garela (idazleak alegia) bera bezalako batzuei bizitza goxatzen diegunak, eta, zutik eta presaka pintxo bat jan ordez, geuk izan beharko genukeela jatetxe dotoreetan ibiltzen direnak, eta ez politikariak eta. Barkatzeko enbarazua berriz ere, baina horixe esan nahi zidala, eta agur.\nEskertu nion gizonari bere adeitasuna. Ez diet politikariei inbidia handirik, baina poztekoa da pertsona batzuei halako bizi-poza ematen diegula jakitea. Dena dela, gizon haren pasadizoak beste idazle bat ekarri zidan gogora, aste horretan maiz aipatu eta oroitua: Juan Mari Lekuona.\nLekuonaren gaineko hainbat iritzi irakurri ditugu egunotan, eta haren ikasle izandako lagunei ere aditu dizkiet beste horrenbeste oroitzapen, denak ere haren kalitatea azpimarratzera zetozenak, kalitate literarioa nahiz pertsonala. Nik ez dut beraz zer erantsi handirik, harekiko tratu hurbil-hurbilik ere ez bainuen izan. Gogora datorkit, ordea, harekin bazkaltzen edo afaltzen nengoen batean aditu niona, orain arte aipatu diren alderdien ondoan beste ezaugarri bat erakusten diguna: Lekuonaren bizizaletasuna.\nDozena erdi bat lagun izango ginen, orain dela dozena bat urte edo. Ahaztu ditut mahaikideak eta tokia, baina ez ardoa ekarri zigutenean Juan Marik esan zuena, bere erdizkako irribarre goxo-burlati harekin: ardo ona estimatzen ez zekien poeta, ezin zitekeela poeta ona izan. Beste esaldi bat ere badaukat oroimenean, baina ezin gogoratu otordu berean edo beste batean izan zen: berdurak eskaini zizkigutela-eta, halaxe esan zuen poetak; "Ni, berdura-kontuetan, testamentu zaharrekoa naiz: penitentziarako bakarrik".\nMahai on baten aurrean esertzen naizen hurrengoan, Durangoko miresle anonimoarekin eta Oiartzungo idazle handiarekin oroituko naiz, jan-edanei ohore eta literaturari gorazarre egiteko.\nLekuonaren esaldiari buelta emanda, ardo ona estimatzen dakien poeta ez da derrigor poeta ona izango baina.\nXabier, ez al duzu hemen jarriko Nabarrakoek Durangon egin zizuten karikatura?\nZure aurreko "toreroa".\nNik badaukat eskanerra.\nPC to PC konexioa egin dezakegu, Xabier, photoshopen karikatura hori zuzentzeko, on line, txukun atera zaitezen.\nHona, zer egin genezakeen:\nLotsatiegia naiz horretarako. Edo akaso koketoegia ondo atera ez naizen erretratu bat ipintzeko.\nEta horrez gain, ez daukat eskanerrik eta ez dakit irudiak kargatzen. Zer egingo diogu ba!\nBeaudelairek omen zion: konbikzio moralengatik ardoa edaten ez duenak zeozer ezkutatzen du bere barnean. Gora ardoaren apologia, eskilarapetik eta leku ilunetatik atera eta mahai gainean, bistan jar dezagun. A, eta botila erdi betea beti!\nAupa Patxi ez,\nBeno, aupa Patxi ere bai...\nMezuak horrela behar zuela alegia:\nBarka horrelako atakan jartzeagatik. Beraz, karikaturarekin ez zinen gustura geratu!"\nBarka horrelako atakan jartzeagatik. Beraz, karikaturarekin ez zinen gustura geratu!